Organizatori protesta najavili radikalizaciju ako se ne izmeni Zakon o referendumu - Povezane vesti - Naslovi.net\nGlas Amerike 07.12.2021\nBEOGRAD — Inicijativa "Kreni-Promeni", organizator protestnih blokada saobraćajnica širom Srbije, iznela je zahteve u vezi sa izmenama Zakona o referendumu i najavila da će ići u dalju radikalizaciju protesta ako ti zahtevi ne budu ispunjeni… »\nSavo Manojlović iz Pokreta "Kreni promeni", jedan od organizatora ekoloških protesta u Srbiji, rekao je da protesti neće stati dok ne budu ispunjeni zahtevi vezani za izmene Zakona o referendumu i povlačenje Zakona o eksproprijaciji. Izmene Zakona o… »\nZakon o referendumu stupio je na snagu, međutim, građani i stručnjaci traže njegovo povlačenje i izmene, aktivisti najvaljuju radikalizaciju protesta, a predsednik ne vidi problem. Protesti se nastavljaju. Organizatori i dalje stoje iza dva zahteva… »\nU subotu 11. decembra svi učesnici blokada auto-puteva biće na svojim mestima. To znači da će u prvim redovima i sledećeg vikenda biti Savo Manojlović iz pokreta Kreni-promeni, ali i lider Zajedno za Srbiju Nebojša Zelenović, predstavnik… »\nSavo Manojlović iz inicitive Kreni-promeni najavio je moguću radikalizaciju protesta i proteste i na dan referenduma 16. januara. – Ukoliko se ne usvoje predlozi mi se nećemo baviti referendumskim pitanjem nego ćemo ući u dalju radikalizaciju… »\nUkoliko ne budu ispunjena dva glavana zateva - da se izmeni Zakon o referedumu i narodnoj inicijativi i da se povuče Zakon o eksproprijaciji, protesti će biti radikalizovani, najavio je danas direktor kampanje "Kreni-promeni" Savo Manojlović. On je… »\nGlas Zaječara 07.12.2021\nPredstavnik inicijative „Kreni promeni“ Savo Manojlović rekao je da će u subotu biti nastavljeni ekološki protesti širom Srbije i ponovo pozvao policiju da u saradnji sa gradjanima obezbedi učesnike tih okupljanja. Manojlović je danas na… »\nPredstavnik inicijative "Kreni - promeni" Savo Manojlović rekao je da će u subotu biti nastavljeni ekološki protesti širom Srbije i ponovo pozvao policiju da u saradnji sa građanima obezbedi učesnike tih okupljanja. Manojlović je danas na… »\nDva zahteva ili džuboks želja? Manojlović i Zelenović u klinču oko pravca u kojem idu protesti: Prvi neće da se priča…\nLista treba da ostane na dva zahteva! Lista treba da se proširi za još dva uslova! Dva protesta nezadovoljnih građana i aktivista su održana, a već je došlo do burnog, javnog, neslaganja oko toga šta dalje preduzeti, pa i žučnog spočitavanja da… »\nKreni promeni će razmotriti mogućnost protesta i na dan referenduma\nBEOGRAD: Direktor kampanje Kreni promeni Savo Manojlović najavio je da će radikalizovati proteste, ukoliko ne budu ispunjena dva glavana zateva - da se izmeni Zakon o referedumu i narodnoj inicijativi i da se povuče Zakon o eksproprijaciji, izjavio je… »\nManojlović je danas na konferenciji za novinare rekao da je namera organizatora da poveća broj blokada, te pozvao gradjane da izadju na proteste u što većem broju. On je rekao da svako ko izadje na protest treba da zna da je sam odgovoran za svoju… »\nPredstavnik organizacije Kreni-promeni Savo Manojlović izjavio je danas da protesti neće stati dok se ne povuče Zakon o eksproprijaciji, odnosno dok se ne dogodi to da ga predsednik ne potpiše. Manojlović je na konferenciji za novinare u Medija… »\nPredstavnik inicijative "Kreni - promeni" Savo Manojlović rekao je da će u subotu biti nastavljeni ekološki protesti širom Srbije i ponovo pozvao policiju da u saradnji sa gradjanima obezbedi učesnike tih okupljanja. Manojlović je danas na… »\nGlas Šumadije 07.12.2021\nPredstavnik organizacije Kreni-promeni Savo Manojlović izjavio je da protesti neće stati dok se ne povuče Zakon o eksproprijaciji, odnosno dok se ne dogodi to da ga predsednik ne potpiše. Manojlović je na konferenciji za novinare u Medija centru… »\nPredstavnik organizacije “Kreni-promeni” Savo Manojlović izjavio je danas da protesti neće stati dok se ne povuče Zakon o eksproprijaciji, odnosno dok se ne dogodi to da ga predsednik ne potpiše. Manojlović je rekao da će u subotu biti… »\nManojlović: Naši zahtevi su ultimativni, bez njihovog ispunjenja protesti neće stati\nMorava info 07.12.2021\nSavo Manojlović iz Pokreta “Kreni promeni” saopštio je danas da protesti u Srbiji neće stati dok ne budu ispunjeni zahtevi vezani za Zakon o referendumu i narodnoj inicijativi. On je na konferenciji za novinare naglasio da je prvi ultimativni… »\nSavo Manojlović iz Pokreta "Kreni promeni" saopštio je danas da protesti u Srbiji neće stati dok ne budu ispunjeni zahtevi vezani za Zakon o referendumu i narodnoj inicijativi i povlačenje Zakona o eksproprijaciji. „Protesti neće prestati, pored… »\nPredstavnik organizacije "Kreni-promeni" Savo Manojlović izjavio je danas da protesti neće stati dok se ne povuče Zakon o eksproprijaciji, odnosno dok se ne dogodi to da ga predsednik ne potpiše. Manojlović je rekao da će u subotu biti nastavljeni… »\nPrintscreen/YouTube/Newsmax Adria Savo Manojlović iz Pokreta “Kreni promeni” saopštio je danas da protesti u Srbiji neće stati dok ne budu ispunjeni zahtevi vezani za Zakon o referendumu i narodnoj inicijativi. On je na konferenciji za novinare… »\nSavo Manojlović iz inicijative Kreni - promeni rekao je na konferenciji za novinare da protesti neće stati ukoliko, osim Zakona o eksproprijaciji, ne bude izmenjen i Zakon o referendumu. On je naveo da je ultimativni zahtev promena odredbe o plaćanju… »\n"Gosti" hoće da preotmu protest: Pojedini opozicioni lideri spremni da preuzmu akcije blokada saobraćajnica i nametnu svoju…\nFoto Tanjug Prvi je iskoračio lider "Zajedno za Srbiju" Nebojša Zelenović traživši da se u listu uslova postavljenih vlasti, osim povlačenja Zakona o referendumu i narodnoj inicijativi, doda i smena članova REM-a, kao i usvajanje akta koji će… »\nNova pre 37 minutajoš 1 povezana


U Opštoj bolnici otvoren Centar za hipertenziju, sprečavanje šloga i infarkta VIDEO - Pirot Plus Online\nU Opštoj bolnici otvoren Centar za hipertenziju, sprečavanje šloga i infarkta VIDEO\n24. septembar 2014. 18:58 Društvo Pirot Plus Online\nOtvaranju Centra prisustvovali su i eminentni stručnjaci u ovoj oblasti. Docent Nebojša Tasić,predsednik Udruženja HISPA centara Srbije, ka\_e da je ideja formiranja centara da se kroz aktivnu saradnju lekara različitih specijalnosti pacijent najkvalitetnije leči u domaćoj zdravstvenoj ustanovi.\nZamenica predsednika Udruženja prof. dr Marina Deljanin Ilić, koja je ujedno i rukovodilac Udruženja za jugoistočnu Srbiju, rekla je da je u pirotskoj Bolnici Centar koji je danas otvoren drugi po redu centara koji su otvoreni u ovom delu Srbije.\nCentar je otvoren u okviru Internističke službe Opšte bolnice, a ambulanta će raditi dva puta nedeljno. Dva puta mesečno biće organizovana savetovalište za sve zainteresovane pacijente, rekla je doktorka Jelena Denčić, internista kardiolog u Opštoj bolnici


Zakup investitora | CBRE\nUvođenjem najsnažnije servisne platforme u industriji, CBRE obezbeđuje investitorima u nekretnine dokazanu, ali po meri stvorenu strategiju za marketing i zakup.\nUvođenjem najsnažnije servisne platforme u industriji, CBRE obezbeđuje investitorima u nekretnine dokazanu, ali po meri stvorenu strategiju za marketing i zakup koja daje izuzetne rezultate u skladu sa investicionim ciljevima naših klijenata.\nNaši iskusni stručnjaci koji su vodeći na tržištu, jesu eksperti za razvoj prilagođenih, sveobuhvatnih strategija za zakup, koje stvaraju vrednost u svim komercijalnim klasama imovine - uključujući i kancelarije, industriju i maloprodaju. Naša usluga za zakup investitora predstavlja prolaz za usluge u oblasti nekretnina tokom celokupnog životnog ciklusa imovine, uključujući: Tržišta kapitala, usluge u oblasti imovine i procenu.\nGlobalno znanje, lokalne veze\nNaš tim ima detaljnu, široku i zaista globalnu mrežu za pristup informacijama o zakupcima kroz neprevaziđeni portfolio globalnih i regionalnih zadržanih klijenata, koji dopunjavaju najjači reprezentativni timovi za zastupanje zakupaca na lokalnom tržištu. Sveukupno, nudimo vam trenutne informacije o tome šta to još zakupci žele i omogućavamo pristup - kroz kvalitetne odnose sa donosiocima odluka - kada je neophodno da se održi ključni sastanak za završetak važnih transakcija.\nImamo specijalizovane timove u svim glavnim klasama imovine:\nNaše vodeće usluge na tržištu su:\nAkvizicija, raspolaganje i zadaci\nKampanje za zakupninu još neizgrađenih objekata\nTradicionalni i digitalni marketing imovine\nKonsultacija za zakup\nSavet za finansiranje\nRazvojna procena i analiza izvodljivosti\nAnaliza finansijske odgovornosti\nUsluge u oblasti imovine


Stopa nezaposlenosti u trećem kvartalu 13,8 odsto | Kamatica\nPočetna > vest > Stopa nezaposlenosti u trećem kvartalu 13,8 odsto\nTekst objavljen: 12.12.2016 8:52\nOve godine zabeležen je pozitivan trend na tržištu rada u Srbiji i došlo je do značajnog smanjenja stope nezaposlenosti, koja u trećem kvartalu iznosi 13,5 odsto, rekao je danas direktor Nacionalne službe za zapošljavanje (NSZ) Zoran Martinović.\n"Takva stopa nezaposlenosti je zabeležena pre svetske ekonomske krize", rekao je Martinović na Međunarodnoj konferenciji o porodičnom preduzetništvu u Srbiji, Crnoj Gori i BiH, koja se održava na Zlatiboru.\nOn je dodao da je broj lica na evidenciji NSZ manji za oko 3,5 odsto u odnosu na isti period prošle godine.\n"Mi smo u ovoj godini samo za program samozapošljavanja utrosili oko 650 miliona dinara i to je ono što je omogućilo da oko 3.600 nezaposlenih lica promeni svoj status", istakao je direktor NSZ.\nGovoreći o održivosti firmi koje su registrovane uz pomoć sredstava Nacionalne službe za zapošljavanje, Martinović je rekao da one imaju obavezu da 12 meseci budu prijavljene i da obavljaju delatnost, a da podaci pokazuju da oko 70 odsto njih "preživi" i posle tog perioda.\nKaže da je to zadovoljavajući procenat budući da ne mogu svi da opstanu na tržištu, ocenjujući da je sazrelo vreme da se preduzetništvo u Srbiji razvija i dobija podsticaje od države i lokalnih samouprava.\nPodsetivši da su sredstva za samozapošljavanje ove godine iznosila 180.000 dinara za sva lica, odnosno 200.000 dinara za osobe sa invaliditetom, Martinović je najavio nove pakete programa za iduću godinu.\nBespovratna sredstva će, kaže, biti uvećana za tehnološke viškove koji će moći da računaju na 200.000 dinara, a oni koji dokažu da su deo otpremnine potrošili za jačanje kapaciteta preduzeća, moći će da računaju na dodatna sredstva.\nOsobe sa invaliditetom će umesto 200.000 dinara dobijati po 220.000 dinara, dodao je direktor NSZ.\n"U ovoj godini preduzetništva Vlada Srbije je nizom akcija, kampanja i adekvatnih podsticajnih sredstava uspela, čini mi se da više nego ikada animira veliki broj preduzetnika da započnu privatnu inicijativu", rekao je Martinović.\nTakođe, primetio je da postoji potreba da se rasterete poslodavci od nameta izrazivši uverenje da bi to doprinelo smanjenju broja preduzeća u sivoj zoni.\n"Mora se pojačati inspekcijska kontrola, a doći će vreme da se snize ta opterećenja za poslodavce", zaključio je Martinović.\npera 12.12.2016 12:31\njel tu racunate I one\nkoji su se iselili u potrazi za normalnim zivotom\nNZS nacionalna služba za zapošljavanje nezaposleni smanjen broj nezaposlenih


I ove godine Općina Stari Grad podržala projekat "Inkluzija kroz sport" - Sarajevska sehara\nI ove godine Općina Stari Grad podržala projekat “Inkluzija kroz sport”\nOpćina Stari Grad Sarajevo već 12 godina finansira projekat “Problem bijelog štapa -inkluzija kroz sport”, koji realizuje Sportsko društvo slijepih i slabovidnih osoba Kantona Sarajevo.\nDo sada je za ovaj projekat Općina Stari Grad izdvojila 60.000 KM.\nUgovor o dodjeli granta u iznosu od 5.000 KM za realizaciju ovogodišnjeg projekta potpisali su danas načelnik Općine Stari Grad Ibrahim Hadžibajrić i sekretar Sportskog društva slijepih i slabovidnih Kantona Sarajevo Zoran Đukić.\n“I ove godine bez ozbira na umanjeni budžet zbog pandemije korona virusa, podržat ćemo ovu vrijednu ekipu koja već godinama uspješno realizuje ovaj projekat”, kazao je Hadžibajrić\n“Tolike godine uspješne saradnje sa Općinom nije malo. Iz te saradnje izrodile su se sjajne stvari, kao što je edukacija učenika četvrtih razreda osnovnih škola, turniri koje održavamo u sklopu Dana Općine, a i druge manifestacije koje slijepim ljudima mnogo pomažu da im svakodnevni život postane kvalitetniji”, riječi su Đukića.\nPosebno se zahvalio načelniku Hadžibajriću i Službi za obrazovanje, kulturu i sport na velikoj podršci, jer kako kaže bez njihove pomoći veliki broj projekata ne bi bio realizovan.\nCilj projekta je uključiti mlade u aktivnosti koje mogu provoditi slijepe osobe i na taj način kod njih probuditi senzibilitet prema ovoj kategoriji. Slijepe osobe tako pokazuju učenicima kako igrati pikado za slijepe, fudbal za slijepe ili učestvovati u šetnji sa njima ukazujući na problem bijelog štapa, prenosi općina Stari Grad.\nTags: Ibrahim Hadžibajrić, Kanton Sarajevo, Općina Stari Grad Sarajevo, Sportsko društvo slijepih i slabovidnih osoba KS, Zoran Đukić\nNastavlja se Liga prvaka, repriza prošlogodišnjeg finala između Bayerna i PSG-a, Porto dočekuje Chelsea\nI ove godine Općina Stari Grad podržala projekat “Inkluzija kroz sport” 07/04/2021\nNastavlja se Liga prvaka, repriza prošlogodišnjeg finala između Bayerna i PSG-a, Porto dočekuje Chelsea 07/04/2021


AP: Srbija započela pregovore o prijemu u EU 2014. ali je postigla mali napredak - Novinar.rs\nAP: Srbija započela pregovore o prijemu u EU 2014.ali je postigla mali napredak\nMinistri spoljnih poslova Evropske unije su danas „pozvali Srbiju da ne skrene s puta ka članstvu u EU dok se ta balkanska zemlja sprema da potpiše trgovinski sporazum sa ekonomskim blokom koji predvodi Rusija“, piše danas agencija AP o sastanku ministara EU i Balkana u Helsinkiju\nOčekuje se da će Srbija 25. oktobra potpisati sporazum sa Evroazijskom ekonomskom unijom koju čine Rusija, Jermenija, Belorusija, Kazahstan i Kirgistan, ali – ukazuje AP – da bi se pridružile EU, zemlje kandidati poput Srbije moraju uskladiti svoju politiku sa svojim evropskim partnerima, posebno o trgovini.\nU razgovoru sa svojim kolegama iz EU, slovački ministar spoljnih poslova Miroslav Lajčak opisao je postupke Srbije kao „zbunjujuć“.\nLitvanski ministar spoljnih poslova Linas Linkevičijus rekao je da „ako se zemlje žele pridružiti ovom klubu, moraju se pridržavati pravila, vrednosti, principa“.\nRekao je da svaka zemlja ima pravo da donosi svoje trgovinske i ekonomske odluke, ali „poželjno bi bilo i dobro sa su u skladu s politikom Unije kojoj će se pridružiti“.\n„EU je i dalje najveći trgovinski partner Srbije“, piše AP i prenosi da je međusobna trgovina u 2018. godini iznosila gotovo 26 milijardi evra – osam puta veća nego što je ukupna trgovina sa svim zemljama Evroazijske ekonomske unije.\nKancelarija šefice spoljne politike EU je poručila da Beograd može potpisati sporazume sa kim god želi pre no što se pridruži EU, ali da se u pregovorima o prijemu „Srbija obavezala da će se povući iz svih bilateralnih sporazuma o slobodnoj trgovini na dan pristupanja EU“.\nAli „EU je optužena da nije ispunila svoja obećanja, posebno odlažući početak pregovora o prijemu Albanije i Severne Makedonije, uprkos tome što je izvršna vlast EU preporučila da počnu“.\nEU se obavezala da će odlučiti o sudbini tih dveju zemalja do oktobra, ali Mogerini je danas aludirala da 28 zemalja-članica još nije spremno da donese presudu. Mogerini je upozorila da bi svaki neuspeh u pregovorima uskoro mogao da „potkopa stabilnost i da ozbiljno obeshrabri dalje reforme“.\n„Ne zaboravimo da su neke od tih zemalja bile u ratu pre samo 20 godina. Prošlo je vrlo malo vremena“ od tada, rekla je novinarima danas.\n„Srbija je započela pregovore o prijemu u EU 2014. godine, ali je postigla mali napredak, pre svega zbog nerešenih pitanja sa svojom bivšom pokrajinom Kosovo koja je nezavisnost proglasila 2008. godine“, piše AP i dodaje da „Rusija podržava Srbiju – svog jedinog preostalog saveznika na Balkanu – u održavanju zahteva na tu svojoj bivšoj teritoriji“.\n„Moskva takođe jača srpsku vojsku, izazivajući zabrinutosti u regionu s ratnim ožiljcima“, piše u tekstu.\nRuski ambasador u Srbiji Aleksandar Botsan-Harčenko, koji je početkom ove nedelje najavio predstojeće potpisivanje trgovinskog sporazuma, u „tvitu“ je rekao da „kao što je poznato“, Srbija neće ući u EU pre 2025. godine. „Da li je pametno u toj situaciji odbaciti stvarne i privlačne mogućnosti koje se danas otvaraju za Beograd?“, zapitao je on, prenosi AP.\nPosted in POLITIKATagged #EU #EVROAZIJSKA EKONOMSKA UNIJA #EVROPSKA UNIJA


REAKCIJE Uoči sjednice Predsjedništva BiH\nNastaviti kretanje ka Evropskoj uniji\nŽelim biti umjereni optimista, ono što je veoma važno jeste da se u institucijama donose određene odluke, međutim, zabrinjava i opterećuje činjenica da stranci i dalje pokušavaju modelirati određena rješenja, mislim da to može biti sporno, kazao je za "Avaz" Staša Košarac, šef Kluba SNSD-a u Predstavničkom domu Parlamenta BiH, uoči sutrašnje sjednice Predsjedništva BiH.\nPodsjetimo, Predsjedništvo bi sutra trebalo odlučivati o tome hoće li BiH poslati Godišnji nacionalni plan (ANP) u Brisel i podržati mandatara za formiranje Vijeća ministara BiH.\n- Zabrinjavajuća je činjenica da postoje određene političke strukture, prije svega u SDA, koje žele da onemoguće adekvatno izborno predstavljanje srpskog naroda u Bosni i Hercegovini. Želim još jednom da iskažem vrlo jasan stav da su izborni pobjednici u RS: SNSD i koalicija DNS, SP i US, a ne onako kako neko priželjkuje, bilo da je riječ o međunarodnom faktoru ili nekim od političkih struktura iz Federacije BiH, da to budu neki drugi - kazao je Košarac.\nOn je istakao da "vrijeme curi", s obzirom na činjenicu da 5. septembra istječe postavljeni rok od 30 dana za implementaciju principa dogovorenih sporazumom između lidera SDA, HDZ-a BiH i SNSD-a Bakira Izetbegovića, Dragana Čovića i Milorada Dodika.\n- Još jedanput bih rekao da još imamo jednu vrstu političke kondicije da se taj sporazum implementira u datom roku bez uvjetovanja i usvajanja ANP-a i slanja u Brisel, jer, na kraju krajeva, to i jesu elementi koji su vrlo jasno iskazani u izjavi koju su potpisali lideri da o tome nije bilo riječi i da to nije predmet. Ja mislim da je veoma važno da se Bosna i Hercegovina nastavi kretati ka Evropskoj uniji, a ne onako kako neki priželjkuju da prioritetno bude kretanje prema NATO-u. Mi i dalje imamo vrlo jasan stav kada su u pitanju NATO integracije, veoma je važno poštovati akte Narodne skupštine RS, biti bazično orijentiran ka politikama koje dolaze iz RS, uvažavajući stavove druga dva konstitutivna naroda, ali, po mom mišljenju, nije vrijeme da se to čini sada, odnosno neće biti onako kako to želi dio međunarodne zajednice i Bakir Izetbegović - rekao je Košarac.\nOn je naglasio kako je veoma važno da se ispoštuje izjava trojice lidera i da se ide u tom pravcu bez ANP-a.\nStaša Košarac ANP Predsjedništvo


Unija mladih SNS : Preispitati ponašanje pojedinih koalicionih partnera\nPovodom napada kvazi medija na funkcionere Srpske napredne stranke plasiranjem lažnih informacija, čime na najgrublji način vređaju naše stranačke kolege i saborce, Unija mladih GrO SNS daje punu podršku predsedniku GrO g. Slaviši Bulatoviću, gradonačelniku Slobodanu Milenkoviću i Gradskom odboru SNS u Vranju.\nSa ogrnutim plaštom demokratije i slobode pisanja i govora, zaštićeni i stimulisani od strane lokalnih interesdžija i tajkuna, iznose najgnusnije i najprljavije laži i obmane koje vređaju dostojanstvo ljudi i ponižavaju intelekt ljudi koji to čitaju.\nZnamo da mnogi ne mogu preboleti činjenicu da je na lokalnim izborima Srpska napredna strana ostvarila apsolutnu većinu i dobila poverenje građana kao niko i nikada do sada. Znamo da ih boli činjenica da će se Vranje i u naredne četiri godine razvijati zahvaljujući odgovornoj politici predsednika Republike Srbije Aleksandra Vučića i lokalnih funkcionera GrO SNS Vranje koji sprovode politiku predsednika Vučića.\nUprkos apsolutnoj podršci koju predsednik GrO g. Slaviša Bulatović, gradonačelnik Milenković i GrO SNS imaju u članstvu i kod građana Vranja, veoma nas zabrinjava činjenica što naši koalicioni partneri koji su prethodne četiri godine sa nama delili odgovornost vlasti i pretenduju da u narednom mandatu budu naši koalicioni partneri i preuzmu zajedno sa nama odgovornost za razvoj grada, ostaju nemi na sve ove lažne, fabrikovane i krajnje tendenciozne napade na GrO SNS Vranje.\nTime samo pokazuju da su funkcije jedino što ih zanima u političkom životu.\nIzuzetak i pravi primer koalicionog partnera je GG „Vranje Vranjancima“ i svaka im čast na razumevanju lokalne politike, prepoznavanju najgrubljih napada i na hrabrosti da se tome suprotstave i da to čine kontinuirano od dana kada je postignut dogovor o koaliciji. Sve ostale političke opcije koje sebe vide u istom korpusu snaga sa apsolutnom većinom koju ima Srpska napredna stranka, nisu zabrinute za najgrublje napade na naše članstvo, funkcionere i lokalnu vlast čiji su i sami deo.\nOni se verovatno više bave svojim foteljama i političkim kombinacijama kako da se ponovo dočepaju dela vlasti koji su imali u prethodnom periodu.\nA znamo da neki od njih i sami učestvuju u fabrikovanju laži i optužbi kako bi destabilizovali Srpsku naprednu stranku i tako lakše ostvarili svoje kalkulantske i egoistične političke ambicije.\nZahtevaćemo od rukovodstva GrO Srpske napredne stranke u Vranju da obavezno preispita ponašanje pojedinih koalicionih partnera i uzme u razmatranje prilikom komponovanja vladajuće većine u lokalnom parlamentu.\nMišljenja smo da se takve političke opcije ne zalažu za napredak, prosperitet i bolju budućnost našeg grada kao i to da ne slede politiku koju vodi predsednik Republike Srbije Aleksandar Vučić, već u svemu vide jedino svoj lični i uski interes.\nNavodi se u saopštenju predsednika Unije mladih GrO SNS Stefana Filipovića.


Predsjedavajući Zaimović sa menadžmentom Projekta MarketMakers - Parlament Federacije Bosne i Hercegovine - Predstavnicki dom\n13. Februar. 2020.\nPredsjedavajući Zaimović sa menadžmentom Projekta MarketMakers\nPredsjedavajući Predstavničkog doma Parlamenta Federacije Bosne i Hercegovine (BiH) Mirsad Zaimović primio je u radnu posjetu zamjenika direktora za saradnju Švicarske Ambasade u BIH Patrick Egli-a i menadžment Projekta MarketMakers kojeg podržava Vlada Švicarske.\nTom prilikom je razgovarano o projektu zapošljavanja mladih u BiH i izmjenama zakonodavstva kojima se regulira oblast zapošljavanja studenata, ciljevima kao i očekivanim efektima projekta.\nMenadžement Projekta MarkerMakers informisao je predsjedavajućeg Zaimovića da projekat ima za cilj doprinijeti rješavanju pitanja zapošljavanja mladih na održiv način s naglaskom na tržišne prilike. Projekat je u dosadašnjem radu nailazio na pozitivne reakcije zainteresovanih strana i kao prijedlog reforme studentskog zapošljavanja uvršten je u službeni dokument „Zajedničke socioekonomske reforme za period 2019-2022“.\nPredsjedavajući Zaimović je izrazio apsolutnu podršku projektu kao i ideji koja bi trebala rezultirati aktivnijem kreiranju boljih tržišnih prilika pri zapošljavanju studenata u našoj zemlji, te naglasio da će Predstavnički dom Parlamenta Federacije BiH kroz svoja radna tijela podržati svaki projekat koji će donijeti dobre i pozitivne reforme kao i stabilnije prilike za život mladih ljudu u našoj zemlji.\nSastanku su, pored predsjedavajućeg Zaimovića i zamjenika direktora za saradnju Švicarske Ambadase u BiH Patrick Egli-a prisustvovali Daniel Nippard i Željko Karanović ispred MarketMakersa.


Žestoka reakcija Branislava Borenovića na izjave Milorada Dodika: "Najsramniji prijedlog u istoriji RS"\nBorenović je itekako imao šta da kaže Dodiku\n„Na jedinom održanom, od desetina obećanih referenduma, 99,79% građana je jasno reklo da je Dan Republike Srpske 9. januar. Nije prošlo ni pet godina, Milorad Dodik planira da taj praznik ukine, poništi odluku naroda i Dan Republike ‘premjesti’ na drugi datum, što je čin najgoreg izdajnika svog naroda i najvećeg podanika interesa drugih“, rekao je predsjednik PDP-a Branislav Borenović.\nBorenović kaže da se istorijske činjenice ne mogu mijenjati kako kome padne na pamet:\n„Tadašnja Skupština srpskog naroda u Bosni i Hercegovini je baš 9. januara 1992. godine, prije početka rata u BiH, donijela Deklaraciju o proglašenju Republike srpskog naroda Bosne i Hercegovine, odnosno Republike Srpske. To je nepromjenjiva istorijska činjenica i nije na Dodiku ili bilo kome da danas brutalno i sramno mijenja istoriju.\nTačno je da je 15. februar bitan datum koji poštuje svaki Srbin, jer tada obilježavamo i početak Prvog srpskog ustanka i donošenje Sretenjskog ustava, ali taj datum nema nikakve veze sa nastankom Republike Srpske. Jadno je što skoro trideset godina kasnije, ratni dezerter i švercer pokušava da ospori dan nastajanja naše Republike, izda narod, unizi tadašnje političko rukovodstvo koje je u burnim vremenima imalo smjelosti da proglasi Republiku Srpsku, ali najviše sve one koji su potom dali živote za stvaranje Republike. Ovo je najsramniji prijedlog u istoriji Srpske“, ističe Borenović.\nPrevious article Vojin Mijatović odbrusio Miloradu Dodiku: “Steže se obruč oko kriminala SNSD-a i njihovog lidera, padaju nacionalne laži”\nNext article U svjetskim medijima odjeknula vijest o uklanjanju crkve iz dvorišta Fate Orlović


Predsednik Srbije Aleksandar Vučić obišao je danas radove na projektu izgradnje infrastrukture i nasipanja platoa za depo beogradskog metroa na Makiškom polju i poručio da se na tom mestu dešava istorija. „Ovde se dešava istorija. Oni koji pokušavaju da zaustave Srbiju, u tome neće uspeti. Od 1968. godine obećavaju nam metro. Koliko god da su bili na vlasti, nikada nisu ništa uradili”, poručio je Vučić okupljenim građanima, preneo je Tanjug. Primetio je da nekima smeta što će metro da povezuje Železnik i Mirijevo, a ne, kako je rekao, najbogatije. „A, ja sam ponosan, jer će dodatno da približi Obrenovac, Barajevo, Železnik, Banovo brdo do zvezdarskog Mirijeva. Naše je samo da radimo”, rekao je Vučić. Nečiji rad i rezultati nikada ne mogu da se izbrišu, naglasio je\nČAČAK – Predsednik Srbije Aleksandar Vučić rekao je danas da još nije potpisao zakon o eksproprijaciji, jer čeka mišljenje svog pravnog tima. „Mislim da nisam potpisao zakon, koji je za neke mnogo važan iako nemaju pojma, prave se naivni“, rekao je on odgovarajući na pitanje da li je potpisao zakon o eksproprijaciji i referendumu, preneo je Tanjug. Što se zakona o referendumu tiče, kaže, da ga je potpisao kada se vratio iz Sočija. Dodao je da još nije potpisao carinske zakone, zakon o porezu na imovinu. „Čekam mišljenja mog pravnog tima za sutra ili prekosutra, pa ću da vidim“, objasnio je on u vezi sa zakonom o eksproprijaciji.\nPredsednik Aleksandar Vučić konstatovao je danas da u Srbiji nema vodenih topova, kao odgovor policije kada neko protestuje na ulici, ali da možda ima „malo viška demokratije”, jer je moguće da neko blokira saobraćajnice, što je suprotno Ustavu. „Što se tiče protesta i nasilja, to je mnogo imanentnije vama u EU nego nama ovde. Mi nemamo ni vodene topove, ništa živo ne koristimo od toga i srećan sam što to sve normalno funkcioniše u Srbiji”, rekao je Vučić odgovarajući na pitanje novinara RTV Slovenije, nakon sastanka sa slovenačkim predsednikom Borutom Pahorom. Vučić je dodao da u Srbiji ima možda „malo viška demokratije”, jer svi mogu da zatvaraju lokalne i auto-puteve. „Misle da imaju to pravo, što kod vas naravno nemaju. Ali, valjda ćemo i mi dostići taj demokratski nivo kao\nPredsednik Srpske napredne stranke Aleksandar Vučić odbio je da prihvati jednoglasan predlog svih članova te stranke i ponovo se kandiduje kao jedini kandidat za predsednika SNS-a, kazala je od danas potpredsednica te stranke Ana Brnabić. Kako je navela nakon završene pete izborne skupštine SNS-a, pronašli su kompromisno rešenje koje podrazumeva da Vučić predvodi SNS do izbora u aprilu nakon čega će biti održana vanredna skupština na kojoj će biti izabrani predsednik i zamenik predsednika SNS-a.„Jednoglasna odluka svih članova SNS, svih mesnih, gradskih odbora bila je da predsednik Aleksandar Vučić nastavi i da bude jedini kandidat za predsednika SNS-a. Aleksandar Vučić je odbio da se kandiduje za predsednika SNS-a, pa smo postigli komprimisno rešenje i produžili mu mandat tako da će\n24.11.2021 u 20:26\nVučić: Hvala na poštovanju, za nas je važniji rezultat\nSOČI - Predsednik Srbije Aleksandar Vučić izrazio je danas zahvalnost što predsednik Rusije Vladimir Putin iskazuje poštovanje prema Srbiji, ali je dodao da je „za nas je mnogo važniji rezultat” u razgovorima o ceni gasa. „Od formata je mnogo važniji rezultat. Sa Putinom će na stolu biti mnogo tema, jedna od njih je gas”, rekao je Vučić u intervjuu za televiziju „Pink” iz Sočija, gde će sutra razgovarati sa Putinom. On je ukazao da je, „naravno Putin taj koji odlučuje, da nije, odavno bi završili pregovore”, ali je istakao da je u Soči došao da se bori „za formulu”. „Kada znate formulu, onda znate koju ćete cenu dobiti. Mi hoćemo da razgovaramo i o formuli i fleksibilnosti. Šta god da uspemo da dobijemo to je od ogromnog ekonomskog značaja”, rekao je Vučić. On je napomenuo da\nHrvatska kupovina 'rafala' kao da kupite hamer za odlazak na pijacu


POTUKLI SE 'BH FANATICOSI' I 'LJUTI KRAJIŠNICI': Intervenisali specijalci, a u obračunu u Zenici... | Slobodna Bosna\nPOTUKLI SE "BH FANATICOSI" I "LJUTI KRAJIŠNICI": Intervenisali specijalci, a u obračunu u Zenici...\n... ima i povrijeđenih, zbog čega je intervenisala i Hitna pomoć\nNavijači reprezentacije BiH, ''BH Fanaticosi'', izazvali su incident u Zenici, tačnije ispred šoping-centra, kada su se odlučili obračunati s navijačkom grupom "Ljuti Krajišnici".\nU obračunu su letjeli i metalni čunjevi koji se nalaze ispred šopinga, a cijeli slučaj spriječili su momci iz zaštitarske agencije "Condor", koja radi na osiguranju šopinga, ali i timovi Ministarstva unutrašnjih poslova Zeničko-dobojskog kantona.\nU obračunu ima i povrijeđenih, zbog čega je intervenisala i Hitna pomoć.\nJoš nije poznato šta je prethodilo obračunu mladića koji su na sebi imali obilježja "BH Fanaticosa" i "Ljutih Krajišnika".\nBrojni prolaznici ostali su u šoku zbog ovog incidenta, posebno jer niko ne zna šta je prethodilo tuči, ali i jer se radi o sukobu između dvije navijačke grupe.\n"Ovo je katastrofalno. Šta im je ovo trebalo, sramota. Pa 'Ljuti Krajišnici' ginu za reprezentaciju", komentirali su očevici događaja.\nIspred šopinga su brojne policijske ekipe, kao i timovi Specijalne policijske jedinice MUP-a ZDK.\nIz Operativnog centra Ministarstva unutrašnjih poslova Zeničko-dobojskog kantona su izjavili za "Avaz" da imaju informaciju da je došlo do narušavanja javnog reda i mira te da će više informacija o ovom događaju imati kasnije.\n"Došlo je do tuče. Još nemam informacija ima li uhapšenih", kazao je dežurni službenik u Operativnom centru MUP-a ZDK.\nŠKRIPI NA SVE STRANE: Vraća li se Vranješ u reprezentaciju BiH?\nMUP ZDK O BH FANATICOSIMA: "Morali smo intervenisati"\nZATO JE SINOĆ BILO KAO U POZORIŠTU: BH Fanaticosi napustili stadion zbog... (VIDEO)


48 SATI BUDNOSTI u Berlinu, Parizu i Sarajevu | Heartefact\nPoziv na humanost, solidarnost i ne-ćutanje. Tokom septembra i oktobra performans 48 sati budnosti biće izveden u tri evropska grada – Berlinu, Parizu i Sarajevu.\nPerformans je deo Hartefaktovog multudisciplinarnog projekta WakEUp koji se bavi pitanjem izbeglištva, a publiku poziva na humanost, solidarnost i ne-ćutanje, na delovanje i budnost. Projekat je prvi put izveden u Beogradu u decembru 2015. godine. Grupa umetnika iz Beograda poziva građanke i građane Berlina, Pariza i Sarajeva da ostanu budni, učestvuju u performansu i javnim čitanjem tekstova pokažu solidarnost sa izbeglicama. Live stream celokupnog performansa biće emitovan na internet stranici http://actionwakeup.net/.\nBerlinsko izvođenje je realizovano u saradnji između Hartefakta i Serbinala i trajaće od 14. do 16. septembra u galeriji Holcmarkt (Holzmarkt). U Parizu performans će se odigrati u Srpskom kulturnom centru, od 20. do 22. septembra. U Sarajevu partner je Internacionalni teatarski festival MESS, a program će biti izveden od 6. do 8. oktobra.\nCentralni deo programa, performans 48 sati budnosti, predstavlja neprekidno javno čitanje stotina stranica teksta: ličnih ispovesti izbeglica i priča o njihovoj sudbini koje, od antike do danas, pripovedaju o nesreći onih koji su morali da pobegnu, da napuste svoje porodice, domove i gradove. Autori koncepta su Andrej Nosov, Srđan Ćešić, a izvođači i koautori programa Janko Dimitrijević, Nevena Negojević, Jelena Graovac.\nU okviru pratećeg programa biće prikazana izložba crno-belih fotografija Marka Drobnjakovića Na putu, koja beleži svakodnevicu izbeglica sa Bliskog Istoka na putu ka Starom kontinentu. Kuratori izložbe su Srđan Ćešić i Nevena Negojević. Izložbu prate video radovi Violončelo Srđana Ćešića i Solidarnost Andreja Nosova koji se na različite načine bave budnošću.\nPerformans 48 sati budnosti u Berlinu realizuju Hartefakt i Serbinale uz podršku Holzmarkt-a i inicijative Berlin Belgrade Connection. U Parizu performans realizuje Hartefakt u Srpskom kulturnom centru. Oba performansa realizuju se uz podršku Ministarstva kulture i informisanja Republike Srbije.\n14 - 16. septembar 2016.\nOtvaranje: sreda, 14. septembar u 19h\nHolzmarkt, Holzmarktstr. 19, 10243 Berlin\nHartefakt u Srpskom kulturnom centru: 48 sati budnosti u Parizu\n20 - 22. septembar 2016.\nOtvaranje: utorak, 20. septembar u 19h\nUlica Saint Martin 123, 75004 Pariz\nHartefakt u okviru festivala MESS: 48 sati budnosti u Sarajevu\n6 – 8. oktobar 2016.


ZAKON O INVALIDIMA RATA BIĆE USVOJEN DO KRAJA GODINE - Jefimija TV, Kruševac\nZAKON O INVALIDIMA RATA BIĆE USVOJEN DO KRAJA GODINE\nMinistar za rad Zoran Đorđević upozorio je danas da smo vrlo stara nacija, sa prosekom od 43 godine i da ćemo se zbog negativnog prirodnog priraštaja uskoro suočiti sa manjkom radne snage, jer neće imati ko da radi. Đorđević je rekao da državni vrh želi da promeni demografsku sliku Srbije, jer “sve što radimo ostaće bez efekta ukoliko nemamo dovoljno mladih ljudi”. Kaže da su izmene i dopune Zakona o finansijskoj podršci porodicama sa decom samo prva mera države u podsticaju rađanja u Srbiji, a prvi rezultati tih mera se mogu videti tek za deset godina.\nNa pitanje da li će penzionerima biti vraćena primanja na visinu pre donošenja Zakona o privremenom umanjenju penzija iz 2014. godine, ministar Đorđević je rekao da “penzije nece biti vraćene na 2014. godinu nego će svima biti veće.”\nPrema njegovim rečima, do kraja godine trebalo bi da bude usvojen Zakon o ratnim veteranima i vojnim invalidima. “Taj krovni zakon ce jasno definisati zaštitu prava veterana koja im garantuje država i tako poboljšati njihov socijalni, zdravstveni i ekonomski položaj”, rekao je Đorđević.\nPrethodno: OTVOREN KONKURS ZA PRIJEM NOVIH MLADIH AMBASADORA\nSledeće: BANKE UVODE NOVE PROVIZIJE I PODIŽU CENE USLUGA


03/03/2021 - Dnevnik Juga\nHome / 2021 / март / 03\nAdministrator 03/03/2021\tHRONIKA, Vranje 0\nPripadnici Ministarstva unutrašnjih poslova u Vranju, intenzivnim operativnim radom, u saradnji sa Višim i Osnovnim tužilaštvom u ovom gradu, rasvetlili su pet teških krađa, dve teške krađe u pokušaju i krađu i podneli krivične prijave protiv dvadesetpetogodišnjeg muškarca i šesnaestogodišnjaka zbog postojanja osnova sumnje da su izvršili ova krivična dela. …\nSrdjan Stamenkovic 03/03/2021\tDRUŠTVO, Korona Virus, Leskovac, Niš, Vranje 0\nU poslednja 24 časa u Srbiji je sa Korona virusom preminulo još 16 osoba. Covid 19 je do sada u Srbiji odneo 4.491 ljudski život U prethodna 24 časa potvrđeno je 4.056 novih slučajeva Korona virusa od testiranih 16.175 uzoraka. Do sada je u Srbiji od Korona virusa obolela 470.941 …\nSuzana Stojiljković 03/03/2021\tDRUŠTVO, Korona Virus, Vranje 0\nOdluku je juče donelo Ministarstvo zdravlja, a nakon zasedanja lokalnog kriznog štaba, zbog vrlo loše epidemiološke situacije u Vranju. Dimitrijević za Dnevnik juga potvrdjuje da se on, kao rešenje nametnuo zbog činjenice da je radom Zdravstvenog centra u tom gradu i ranije koordinirao i dobro poznaje prilike i kolektiv. -S’ …\nSuzana Stojiljković 03/03/2021\tLeskovac, POLITIKA 0\nSusreti sa predstavnicima drugih lokalnih samouprava, unapredjuju naše odnose, daju priliku za razmenu iskustava i široko otvaraju vrata saradnje, ocenio je gradonačelnik Goran Cvetanović, nakon sastanka sa gradonačelnikom Loznice, Vidojem Petrovićem i predsednicom Skuštine, Milenom Manojlović Knežević. – Pouzdano znam da se u Loznici, kao i u Leskovcu, grade saobraćajnice, …\nSrdjan Stamenkovic 03/03/2021\tDRUŠTVO, Korona Virus, Leskovac, Vlasotince 0\nU poslednja 24 časa u leksovačkoj Covid bolnici preminuo je jedan pacijent. Reč je o Leskovčaninu starom 56 godina, koji je bio pozitivan na Korona virus. Na bolničkom lečenju trenutno se nalazi 67 osoba, a u prethodna 24 časa bilo je 9 prijema i 4 otpusta sa lečenja. Na dalje …\nAdministrator 03/03/2021\tHRONIKA, Niš 0\nPripadnici Ministarstva unutrašnjih poslova u Nišu, intenzivnim operativnim radom, pronašli su i priveli tri osobe osumnjičene da su 13. februara u okolini Niša ukrale automobil „hjundai“ vlasništvo dvadesetosmogodišnjeg muškarca, a potom ga zapalili. Sumnja se da su dvadesetsedmogodišnji muškarac iz okoline Niša, devetnaestogodišnjak iz okoline Aleksinca i sedamnaestogodišnjak iz okoline …\nSuzana Stojiljković 03/03/2021\tDRUŠTVO, Leskovac 0\nExif_JPEG_420 Kolegama, koji su se uključili u akciju “Umetnici školi“, pokrenute pre mesec dana, pridružila se akademska slikarka Silvana Spasić, a donacija je i rodjendanski poklon Osnovnoj školi “Josif Kostić“. Treći mart, ova obrazovna ustanova slavi kao svoj rodjendan, jer je toga dana 1878. godine, tada mladi i prvi školovani …\nSrdjan Stamenkovic 03/03/2021\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nKorona virus je prema zvaničnim podacima Zavoda za javno zdravlje Leskovac odneo 245 ljudskih života. U Jablaničkom okrugu registrovano je 180 smrtsnih slučajeva sa potvrđenim Korona virusom: Grad Leskovac 124opština Vlasotince 30opština Lebane 15opština Medveđa 6opština Bojnik 5 Sa sumnjom na smrt kao posledicu infekcije Korona virusom, sa simptomima, krcnog …


Izvor: RTS, 27.Maj.2020, 14:54\nFudbaler Crvene zvezde Željko Gavrić izjavio je da jedva čeka meč protiv Rada na Banjici u 27. kolu Superlige u kom će crveno-beli imati prvu šansu da osvojie titulu. Utakmica između Rada i Crvene zvezde igra se od 19.30 u petak.\nŽeljko Gavrić ističe da se mnogo uželeo fudbala i da, poput ostalih saigrača, jedva čeka meč >> Pročitaj celu vest na sajtu RTS << protiv Rada na Banjici koja može imati veliki značaj za crno-bele.\n"Očekujem dobru utakmicu sa naše strane. Spremali smo se vredno, motivisani smo i zaista smo se uželeli fudbala. Ako odigramo onako kako znamo i umemo, verujem da već protiv Rada možemo da osvojimo titulu, a da onda možemo da se okrenemo i Kupu Srbije", rekao je Gavrić za klupski sajt.\nFudbaler rodom iz Ugljevika smatra da je ekipa spremna za sve izazove koji ih očekuju.\n"Imali smo vrlo naporne tri nedelje. Mnogo smo radili kako bi se što pre vratili u takmičarski ritam. Bila je to neka vrsta mini priprema sa visokim intenzitetom i sad se osećamo spremni. Sveži smo i spremni za nastavak sezone i za sve izazove koji nas očekuju. Verujem da smo to nagovestili i u dve provere koje smo imali i koje smo ubedljivo rešili u našu korist", rekao je Gavrić i dodao da je će meč u petak biti neobičan jer će btii igran bez prisustva navijača.\n"Nedostajaće nam sigurno. Mene jako motiviše huk navijača i postanem inspirisaniji kada vidim pune tribine. Medutim, situacija je takva da moramo da je prihvatimo i nadam se da ćemo se što pre svi zajedno videti na Marakani. Do tada, poručio bih im da nas što više bodre iz svojih domova", zaključio je Gavrić.\nNEMANJA MILUNOVIĆ PORUČUJE: Volim matematiku, već u petak protiv Rada overićemo titulu!\nIskusni fudbaler Crvene zvezde želi da ekipa posao završi u petak i stigne do novog trofeja


Otvoren međunarodni skup o izbeglicama | Autonomija\nOtvoren međunarodni skup o izbeglicama\nSrbija je od početka deo rešavanja problema izbegličke krize\nPokrajinski sekretar za nauku i tehnološki razvoj Vladimir Pavlov izjavio je danas da je važno što je Srbija od početka deo rešavanja problema izbegličke krize i što je uspela da u pravo vreme, na pravoj stanici, uđe u pravi voz.\nPavlov je na otvaranju međunarodnog naučnog skupa „Evropske migracione krize 1945-2015, uzroci i posledice“ ocenio da je važno prisustvo kako predstavnika UNHACR, tako i ljudi iz struke, istoričara, da bi se, kako je kazap, zajednički uzeo uzorak izbegličkih kretanja.\n„Ovo je pokušaj da se shvate uzroci ove pojave i možda mogućnost da uspostavimo neke mehanizme koji će obezbediti da se to ne dešava u ovom obimu, odnosno da budemo bolje pripremljeni“, istakao je Pavlov.\nPredsednik Centra za istoriju, demokratiju i pomirenje Darko Gavrilović ocenio je da stari način rešavanja migrantskih kriza zaostao i da ne može da reši pitanje zapošljavanja, prilagođavanja i prihvatanja izbeglica, kao ni krijumčarenja ljudi.\n„Mi ćemo pokušati da pronađemo nekoliko rešenja, a na prvom mestu je pokušaj eliminisanja krijumčarenja ljudi i korišćenja migrantske krize za nezakonito sticanje novca, gde ćemo pokušati da damo predlog za uspostavljanje migrantske vize. Na taj način omoćili bi izbeglicama da stignu legalno do Evrope i zatraže vize, što je davne 1922. postojalo“, objasnio je Gavrilović.\nOn je dodao da će se predložiti mogućnost da ljudi koji su sada izbeglice mogu da sastave liste željenih zemalja u koje bi želeli da se nastane, kao i da te zemlje sastave listu potrebnih ljudi sa adekvatnim zanimanjem.\n„Tako bi se izbeglo gomilanje izbeglica u pojedinim zemljama Evropske unije, a tako bi lakše došli i do posla. Ovo bi bio i jedan humaniji način rešavanja izbegličke krize, gde ova lica mogu biti pokretači privrede u zemljama koje nastanjuju. To je više od onog zastarelog humanitarnog principa Evrope, gde se ljudi samo zbrinjavaju u smislu njihovih elementarnih potreba, što te ljude čine zapravo nesposobnijim nego što jesu“, istakao je on.\nDirektor Fonda za pružanje pomoći izbeglim, prognanim i raseljenim licima Radomir Kukobat podsetio je da je Vojvodina tradicionalno imigraciono područje, gde već stotinama godina traju seobe iz različitih krajeva Balkana.\n„Pitanje dolaska izbeglica iz perioda 1991. do 1997. u Vojvodinu je posebno zanimljivo i danas posebna tema, budući da je polovina svih izbeglica koje su posle raspada SFRJ došle u Srbiju, smešteno u Vojvodini. Dolazak raseljenih lica sa Kosova 1999. nije bitno uticao na demografsku sliku u našoj pokrajini. Međutim u periodu od 1991. do 1997. je bitno uticao, budući da je kroz Vojvodinu došlo i prošlo 300 hiljada ljudi. Najveći broj je ostao ovde i integrisao se u društvenu zajednicu i prema popisu iz 2002. što je relevantno za ovu temu, oko deset odsto današnjih stanovnika Vojvodine su došli 1991. godine kao izbeglice“, rekao je Kukobat.\nOn je dodao da se jedan manji broj ljudi vratio u mesta prethodnog prebivališta, a još manji je otišao u treće zemlje u Evropi i Americi.\n„Najveći broj ostao je ovde i oni su se zahvaljujući između ostalog i programu Pokrajinske vlade integrisali u ovdašnju sredinu. Broj ljudi koji je formalno zadržao izbeglički status je mali i iznosi 18 hiljada na nivou cele Pokrajine“, objasnio je direktor Fonda.\nOrganizator trodnevnog skupa, koji se održava na Fruškoj gori, je Centar za istoriju, demokratiju i pomirenje (CHDR), koji je osnovan 2007. godine u Strazburu, sa ciljem da putem saradnje između naučnika i političara iz regiona nekadašnje Jugoslavije, uspostavi dijalog i otpočne proces pomirenja u regionu.\nPovod za održavanje je bolje suočavanje i razumevanje sa trenutnom izbegličkom krizom, a u cilju pronalaženja konkretnih rešenja i davanja sugestija za njeno prevladavanje u budućnosti.


Predsednik Srbije Aleksandar Vučić sastao se s kineskim predsednikom Si Đinpingom, na čiji poziv je doputovao u glavni grad Kine gde se održava forum "Pojas i put". Predsednik Kine primio je Vučića u Velikom domu naroda u Pekingu i sa njim razgovarao o bilateralnim odnosima. To je njihov šesti susret.\nU fokusu razgovora, kako je ranije najavljeno, bile su pre svega ekonomska saradnja dve zemlje i Kosovo i Metohija.\n"Dugujemo veliku zahvalnost i Vama lično i Narodnoj Republici Kini za sve što ste uradili za Srbiju", poručio je Vučić i pozvao Sija da poseti našu zemlju i vidi rezultate saradnje Srbije i Kine.\nKineski predsednik Si Đinping rekao je da Srbija ima važnu ulogu u izgradnji Incijative "Pojas i Put" i da dve zemlje treba da unaprede saradnju u tom okviru radi veće dobrobiti i prosperiteta za svoje građane.\nO daljem razvoju bilateralnih odnosa srpski predsednik je razgovarao i sa Vangom Huningom, članom Stalnog komiteta Politbiroa CK KP Kine.\n"Imao sam izuzetnu čast da razgovaram sa Vangom Huningom o daljem razvoju bilateralnih odnosa i saradnji u okviru inicijative 'Jedan pojas, jedan put' ", objavljeno je na instagram nalogu "Budućnost Srbije".\nVučić je dodao da je srećan zbog posvećenosti državnog vrha Kine za dalje unapređenje odnosa dve zemlje.\nVučić se obratio i na panelu KP Kine "Povezivanje među ljudima" koji je održan uoči početka Drugog foruma "Pojas i put". Naveo je da je Srbiji važno da sarađuje sa Kinom, jer se radi o velikoj sili, koja za razliku od drugih, ne vrši pritisak, već i malim zemljama prilazi uvek s poštovanjem.\nNaglasio je da saradnja među ljudima ne sme biti tretirana kao neka stvar na marginama, već da ona predstavlja osnovu za izgradnju svih drugih oblika kooperacije.\nOn je, na početku obraćanja, preneo prisutnima, da je upravo imao sastanak sa predsednikom Kine i generalnim sekretarom Komunističke partije Si Đinpingom i da je sa njim razgovarao o veoma važnim pitanjima.\n"Nastavićemo sa odličnom saradnjom koja postoji između naše dve zemlje. Srbija je relativno mala zemlja u jugoistočnoj Evropi, sa sedam miliona stanovnika, i najveća je država na Zapadnom Balkanu. Znam koliko ima puno značajnijih igrača na međunarodnoj areni za Kinu nego što je Srbija. Ali ima nešto posebno što veže naše dve zemlje i ljude, kao i KP i SNS, kao dve najveće stranke", objasnio je Vučić.\n"Kina postaje sve moćnija"\n"Danas možete videti da iako suočena sa velikim političkim izazovima, pritiscima političkih i ekonomskih konkurenata sa zapada, Kina ne samo da postaje sve moćnija već ima sve više prijatelja širom sveta", rekao je Vučić.\n"Kada govorite sa velikim silama Zapada uvek postoji neka vrsta pritiska sa kojim se suočavate, a kada razgovarate sa Kinom i njenim liderima suočeni ste uvek s poštovanjem", naglasio je Vučić.\nPodsetio je da je Srbija bila među prvim zemljama koje su potpisale inicijativu "Jedan pojas, jedan put" i da je proteklih godina, zajedno sa kineskim kompanijama, uradila mnogo.\nPrvog dana posete Pekingu potpisano je više sporazuma i memoranduma o saradnji.\nPredsednik Srbije učestvovaće na drugom Forumu "Pojas i put", koji okuplja 40 šefova država i vlada i biće jedan od trojice lidera koji će govoriti na zatvaranju skupa.\nSrpski predsednik razgovaraće i sa predsednikom Rusije Vladimirom Putinom.


Povećan neoporezivi iznos zarade u Srbiji - 03.01.2022, Sputnik Srbija\nPočev od 1. januara 2022. godine povećan je neoporezivi iznos zarade sa 18.300 dinara na 19.300 dinara mesečno, uz istovremeno smanjenje stope doprinosa za PIO... 03.01.2022, Sputnik Srbija\nTo je objavio ministar finansija Siniša Mali, precizirajući da se tom merom smanjuje poresko opterećenje prosečne neto zarade za oko jedan procentni poen.„Već četiri godine smanjujemo fiskalno opterećenje zarada, koje je pre četiri godine iznosilo 63 odsto. Najpre je smanjivano po jedan procenat godišnje, prošle godine je smanjeno za 0,6 procentnih poena, a sada ponovo za jedan procentni poen“, naveo je Mali.On je dodao da je politika Ministarstva finansija da se pomogne privredi i da se ona rastereti.\nPočev od 1. januara 2022. godine povećan je neoporezivi iznos zarade sa 18.300 dinara na 19.300 dinara mesečno, uz istovremeno smanjenje stope doprinosa za PIO na teret poslodavca za 0,5 odsto.\nTo je objavio ministar finansija Siniša Mali, precizirajući da se tom merom smanjuje poresko opterećenje prosečne neto zarade za oko jedan procentni poen.\n„Već četiri godine smanjujemo fiskalno opterećenje zarada, koje je pre četiri godine iznosilo 63 odsto. Najpre je smanjivano po jedan procenat godišnje, prošle godine je smanjeno za 0,6 procentnih poena, a sada ponovo za jedan procentni poen“, naveo je Mali.\nOn je dodao da je politika Ministarstva finansija da se pomogne privredi i da se ona rastereti.


Zoran Petrović (AmCham Srbija): Država da izađe sa merama, za biznis je važno poverenje | Nova Ekonomija\nZoran Petrović (AmCham Srbija): Država da izađe sa merama, za biznis je važno poverenje\nVažno je da Vlada Srbije izađe sa konkretnim merama podrške privredi, jer je za biznis važno poverenje, ocenio je za TV N1 Zoran Petrović, predsednik Upravnog odbora AmCham Srbija i predsednik IO Rajfajzen Banke.\n"Važno je da vlada sa konkretnim merama izađe, za biznise je važno poverenje, jer kad nema poverenja nastaje stampedo i panika, i to završava finansijskom krizom. Konstantno širenje poverenja, donošenje konkretnih mera bez načelnih obećanja - to je jako bitno", kaže.\nAko poverenja nema, dodaje, onda će i oporavak da bude slabiji, a možemo da imamo i dodatne probleme.\nPetrović je rekao da su prema podacima Američke privredne komore u privredi neki sektori već prilično pogođeni, pe svega sektori turizma, ugostiteljstva, hotelijerstvo i industrija automobila.\nZa te kompanije već postoje problemi, kaže on, i razmatraju se pitanja kako pomoći tim kompanijama, a ideja je da se preuzme deo plaćanja poreza i doprinosa, kako bi im država olakšala situaciju.\nPetrović je za N1 ocenio da što duže traje ova kriza, to će taj efekta prelivanja i na druge biti veći. Za sada se ipak, ističe, treba koncentrisati na ove pogođene industrije gde treba doći do konkretnih mera. Dodaje da naravno treba pomoći i malim i srednjim preduzećima. On je naveo da bi bilo dobro da država preuzme plaćanja dela poreza i doprinosa.\n"Što kraće ovo traje to je bolje za sve", istakao je.\nPrema njegovim rečima, velike firme imaju veće rezerve, male su osetljivije, i što duže ovo traje po njih je gore, dok su veći u stanju duže da prežive. Važno je da se izborimo u što kraćem periodu, kako dodaje, jer će onda biti manji efekat i na privredu i na građane.\nNBS omogućila odlaganje naplate kredita zbog korona virusa\nPredlozi za spas privrede svakog dana, ali Vlada Srbije još ćuti\nBurger King besplatno deli obroke deci\nVanredno stanje ne štiti zaposlene od otkaza\nProdužena bolovanja i e-recepti u Srbiji


Brisel privržen evropskoj perspektivi Srbije : Nadlanu.com\nBrisel privržen evropskoj perspektivi Srbije\nBEOGRAD, 22. jula 2009. (Beta) - Komesar EU za proširenje Oli Ren izjavio je u sredu u Beogradu da je Evropska komisija privržena evropskoj perspektivi Srbije, ali da je važno da Srbija završi saradnju sa Haškim sudom i nastavi regionalnu saradnju.\nPosle razgovora sa predsednikom Srbije Borisom Tadićem, Ren je izjavio da mu je drago da se vrati u Beograd, "posebno sad kada donosi dobre vesti o viznoj liberalizaciji". Ren je rekao da je sada u ovoj teškoj ekonomskoj situaciji EU posvećena pomoći Srbiji.\nTadić je posle razgovora rekao da se sa evropskim komesarom sagalsio o čitavom nizu pitanja. "Srbija ostaje privržena evropskoj integraciji i to je najvažniji strateški cilj Srbije", rekao je.\nPredsednik Srbije naglasio je da će Beograd učiniti sve da zemlja postane članica EU, dodajući da je Srbija privržena završetku saradnje sa Haškim sudom i da će sve uraditi da uhapsi preostala dva begunca.


Rukići: Put za ukidanje takse na osnovu pravila Svetske trgovinske organizacije i sporazuma CEFTA - Kosovo Online\nRukići: Put za ukidanje takse na osnovu pravila Svetske trgovinske organizacije i sporazuma CEFTA\n22. Februar 2020. • 15:57\nPut za ukidanje takse na uvoz srpskih proizvoda mora biti zasnovan na pravilima Svetske trgovinske organizacije i sporazuma CEFTA, ocenio je danas predsednik Privredne komore Kosova Berat Rukići.\n“Prvi korak u tom smeru treba da bude usvajanje deklaracije koja će biti upućena zemljama velike petorke, Evropske unije i članicama CEFTA a kojom će biti predstavljene „sve barijere kojima Srbija onemogućava slobodu kretanja roba i usluga, uključujući i tranzit energije, koje su identifikovane od strane biznisa i Vlade Kosova“, naveo je Rukići.\nNakon toga treba da usledi usvajanje dokumenta o principima trgovinske politike i bilateralnih trgovinskih odnosa koji po njegovim rečima, u preambuli treba da se poziva na liberalni trgovinski režim, zasnovan na pravilima STO, sporazumu o carini i trgovini GATT i obavezama koje proizilaze iz SSP i CEFTA.\n„Dokument treba da podvuče orijentaciju Kosova za slobodnu trgovinu, uz očuvanje slobodne i ravnopravne konkurencije i potrebu zaštite domaće proizvodnje uz očuvanje prava na zaštitne i anti damping mere na osnovu zakonodavstva na snazi i mere reciprociteta u trenutku kada ne funkcioniše nijedan bilateralni ili multilatelarni mehanizam za rešavanje trgovinskih sporova“, ocenio je Rukići u tekstu objavljenom na Fejsbuku.\nPrema njegovom mišljenju treći korak treba da bude ukidanje takse od 100 odsto uz usvajanje odluka kojima se obezbeđuje da će ostvarivanje sporazuma CEFTA i izgradnja trgovinskih odnosa sa Srbijom biti u punoj saglasnosti sa dokumentom o Osnovnim principima trgovinske politike.\n„Ovaj put obezbeđuje osnov za ukidanje tarife, skreće pažnju svim akterima na barijere koje nam je Srbija postavila, pruža solidno obrazloženje pred međunarodnim partnerima za bilo koju meru reciprociteta, kada se o tome odluči, i obezbeđuje transparentnost za građane i biznise“, tvrdi predsednik Privredne komore Kosova.\nBerat Rukići Privredna komora Kosova takse CEFTA


Twitter testira novu opciju za ograničavanje odgovora - IT RešenjaIT Rešenja\nYou Are Here: Home » W W W » Twitter testira novu opciju za ograničavanje odgovora\nAutor: Nebojša Rašković Datum: 24. 05. 2020. Rubrika: W W W | komentar : 0\nKompanija Twitter počela je da testira novu opciju u okviru njihove aplikacije, koja ima za cilj da ograniči koliko ljudi može odgovoriti na vaše tvitove. Ova opcija najavljena je još u januaru ove godine, kada je i objavljeno da će u nekom trenutku početi sa testiranjem.\nTvitovi će i dalje biti vidljivi svima\nOd kada su najavili novu opciju, čekalo se na početak testiranja. Sada je došao taj trenutak, pa ako ste deo test programa, možete primetiti da nakon što napišete tvit, možete ograničiti koliko ljudi može da vam odgovori. Trenutno birate između tri grupe, a to je da dozvolite svima da odgovaraju, da dozvolite samo ljudima koji vas prate, ili samo ljudima koje direktno navedete.\nTwitter navodi da će tvitovi koji budu ograničeni za komentarisanje i dalje biti vidljivi svima, možete ih normalno retvitovati, samo jednostavno nećete moći da odgovarate na njih ako niste unapred pridodati u grupu koja to može. Da bi sve bilo vizuelno jasno, Twitter će uvesti označavanje ovakvih tvitova, pa će korisnici unapred znati da li mogu da komentarišu ili ne.\nOgraničavanje ko može odgovarati na tvitove se uvodi zbog pomaganja u sprečavanju zlostavljanja i uznemiravanja na platformi. Teoretski biste mogli da vodite promišljene i usredsređene razgovore sa odabranim ljudima bez rizika da trolovi uskoče u razgovor. Twitter ove godine uvodi brojne nove funkcije, ali i novi interfejs. Takođe, prva su kompanija koje je uvela rad od kuće na neograničen period.


Ekonomsko osnaživanje žena kroz projekat „Ponovo snažna i važna“ – Veliki Park\nEkonomsko osnaživanje žena kroz projekat „Ponovo snažna i važna“\nUdruženje „Putokaz“ iz Kragujevca danas je počelo sa realizacijom obuka za nezaposlene žene, u cilju njihovog ekonomskog osnaživanja, kako bi se u skladu sa njihovim mogućnostima i potrebama lakše zaposlile ili pokrenule sopstveni posao.\nOd decembra do marta sledeće godine biće održano šest radionica na kojima će polaznice sticati znanje u oblasti komunikacija, psihosocijalne podrške, izradi biznis planova, dostupnih podsticajnih sredstava. Poslednja će biti obuka iz digitalnog marketinga, a na kraju će pet žena dobiti opremu u vrednosti od 70-100.000 dinara za rad u okviru malih kućnih radionica, tj za rad „od kuće“.\nRadionice se organizuju u okviru projekta „Ponovo snažna i važna“, koji udruženje „Putokaz“ iz Kragujevca partnerski realizuje sa udruženjem „Laris“ iz Čačka kao nosiocem projekta i Udruženjem žena iz Ježevice. Prvoj radionci koja je održana danas u zgradi Gradske uprave prisustvovala je članica Gradskog veća za zdravstvenu i socijalnu zaštitu dr Gordana Damnjanović.\nU projekat „Ponovo snažna i važna“ uključene su žene svih uzrasnih kategorija, ali su ciljna grupa žene iznad 45 godina, kao teže zapošljive kategorije i žene iz ruralnog područja. U okviru svojih strateških dokumenata grad Kragujevac posebnu pažnju posvećuje svim oblastima u skladu sa nacionalnom Strategijom i Zakonom o rodnoj ravnopravnosti, a civilni sektor predstavlja snažnu polugu i veoma dobar mehanizam sa kojim lokalna samouprava grada Kragujevca ima izuzetno saradnju, kazala je Damnjanović.\nInače, projekat je podržala Agencija Ujedinjenih nacija za rodnu ravnopravnost i osnaživanje žena u Srbiji (UN Women) u okviru projekta „Ključni koraci ka rodnoj ravnopravnosti – faza II“ koji finansira Evropska unija. Programske aktivnosti u Srbiji sprovodi UN Women u saradnji sa Koordinacionim telom za rodnu ravnopravnost, Ministarstvom za evropske integracjije, ženskim udruženjima i delegacijom EU u Srbiji.\nCategories:\tDruštvo, Kragujevac, Vesti\t/ No Responses / by Milan 21 децембра, 2021


Pronađen izgubljeni grad Maja u Meksiku\nArheolozi su pronašli drevni majanski grad, koji je vekovima bio sakriven u Meksiku. Otkriće grada daće nove informacije o propasti velike civilizacije Maja pre 1.000 godina\nZanimljivosti 21.06.2013. - 10:27h Autor: Tanjug\nTim, na čelu sa Ivanom Sprajcom, profesorom Slovenačke Akademije nauka i umetnosti, pronašao je 15 piramida, uključujući jednu visoku 23 metra, terene, plaže i visoke kamene stele.\nGrad su nazvali Čaktun, što znači "Crvena stena" ili "Velika stena". Sprajc kaže da je grad najverovatnije bio manje naseljen od Tikala u Gvatemali i da je u njemu živelo između 30.000 i 40.000 ljudi, iako su dodatna istraživanja potrebna da bi se dao tačan broj.\n"Ceo grad je prekrila džungla", rekao je on.\n"Drvoseče i ljudi u potrazi za gumom sasvim sigurno su provodili vreme tamo jer se vide zarezi na drveću. Ali, nikome nisu ništa rekli", rekao je Sprajc.\nSprajc je grad "otkrio" posmatrajući fotografije terena snimljene iz vazduha pre 15 godina. Njegov tim je tri nedelje krčio 16 kilometara dug put kroz džunglu kako bi stigli do grada. Pošto su šest nedelja mapirali mesto i dokumentovali spomenike, blokirali su prilaz da bi sprečili neovlašćeni ulazak.\nCivilizacija Maja bila je jedna od najnaprednijih u prekolumbovskoj Americi. U decembru, na hiljade ljudi otišlo je na Jukatan kako bi obeležili novi krug u majanskom kalendaru, i pored strahova da su Maje predvidele da će se 21. decembra svet okončati.


OŠ “Vuk Karadžić“: Svečani prijem za najuspešnije učenike - KruševacGrad\nZa učenike i nastavnike koji su tokom ove školske godine postigli zapažene rezultate na opštinskim, državnim i međunarodnim takmičenjima, u Osnovnoj školi „Vuk Karadžić“ organizovan je svečani prijem. Od preko 100 nagrada, koliko su ove godine osvojili učenici ove škole, jedna je međunarodna\nPrijem je organizovan u školskoj biblioteci, a najuspešnijim učenicima i nastavnicima koji su ove godine osvojili prvo, drugo ili treće mesto na takmičenjima, na postignutim rezultatima zahvalio se direktor škole Dragomir Aleksić.\n– Postignuti rezultati svrstali su na su red najuspešnijih gradskih škola. Osvojili smo više nagrada nego prethodne godine , a nadamo se da će ih naredne biti još više. Želim vam da nastavite da nižete uspehe, da budete još bolji – poručio je Aleksić, uz podsećanje da se ovo već peta godina zaredom kako se u ovoj školi organizuje prijem za uspešne đake.\nNagrađeni učenici kazali su da su zadovoljnim postignutim rezultatima , te poručili da će se truditi da i naredne godine svojoj školi donesu neku od nagrada. Kako je istakla većina njih, pored velikog truda i rada koji su lično uložili, za postignute rezultate podjednako su zaslužni i njihovi nastavnici koji su predano radili sa njima.\nPored brojnih nagrada na takmičenjima iz fizike, matematike, istorije, srpskog i engleskog jezika, postignuti su i brojni sporstki rezultati. Nagrade su stigle i sa „Književne olimpijade“ i takmičenja „Šta znaš o saobraćaju“, a zapažen uspeh zabeležen je i na literarnim i likovnim konkursima.\nNa Međunarodnom HIPPO takmičenju iz engleskog jezika na kome je učestvovalo preko 160 dece iz razičitih zemalja, učenica petog razreda ove škole, Teodora Mandić Vujanac, bila je među 16 učenika koji su ušli u polufinale.U finalu u Italiji osvojila šesto mesto, u kategoriji HIPPO 1.\n28. septembra 2021., 02:32


Toplo leto na Južnom polu\nPosle najtoplijeg januara u istoriji merenja, u februaru 2020. godine trend globalnog otopljenja se nastavlja. Na Antraktiku je početkom februara izmereno preko 18°C, što je oko 10 stepeni više nego što se smatra prosečnom letnjom temperaturom na Južnom polu. Ove podatke objavila je argentinska istraživačka baza Esperanca koja prati klimatske promene na ovom delu Antarktika. Prosečna dnevna temperatura u februaru na Južnom polu ide od do 10°C, od čega je najhladnije na Antarktičkom poluostrvu, a najtoplije na Faklandskim ostrvima.\nZbog globalnog otopljenja, količina leda koja se topi na Antarktiku se za poslednjih 40 godina povećala šest puta, što je veoma opasno za podizanje nivoa mora. Antarktik se od svih delova Zemlje najviše zagreva, tako da se prosečna temperatura za poslednjih 50 godina uvećala za cela 3 stepena.\nFoto kredit: World Meteorological Organization\nHolandija: Prva plutajuća solarna ostrva\nKompanija Vatenfal, jedan od lidera na evropskom tržištu u proizvodnji čiste energije, započinje sa izgradnjom plutajućeg solarnog ostrva u gradu Gendringu u Holandiji. Solarno ostrvo na kome će biti postavljeno preko 3000 solarnih panela biće smešteno u jezeru, a generisaće struju za kompaniju Neterden, koja se bavi iskopavanjem šljunka i peska. Prema sadašnjim procenama, ova solarna elektrana na vodi generisaće električnu energiju za više od polovine godišnjih potreba kompanije.\nNovija istraživanja pokazuju da solarne elektrane na kopnu proizvode manje električne energije nego solarne elektrane iste veličine i snage koje su smeštene na mirnim vodenim površinama. Kompletna instalacija ove plutajuće solarne elektrane očekuje se u maju 2020. godine.\nFoto kredit: Cleantechnica i Vattenfall\nPoglavlje 27 - pregovaračka pozicija\nPregovaračka pozicija za poglavlje 27 posvećeno zaštiti životne sredine i klimatskim promenama, dobila je saglasnost Odbora za evrointegracije Skupštine Republike Srbije i dostavljena je Evropskoj komisiji. Kako je ranije saopštila pregovaračka grupa 27, u izradi ovog složenog dokumenta od 1650 strana učestvovalo je preko 150 ljudi iz različitih državnih institucija. Dokument predstavlja "finansijski okvir za aktivnosti u narednom periodu kako bi Repubika Srbija dostigla standarde Evropske unije u oblasti zaštite životne sredine." Odobrenje ovog dokumenta od strane Evropske komisije je preduslov za otvaranje veoma složenog i najskupljeg poglavlja u evrointegracijama Srbije.\nZakon o zaštiti podataka o ličnosti - GDPR\nZakon o zaštiti podataka o ličnosti se u Srbiji primenjuje od 20. avgusta ove godine. Ovaj zakon kreiran je po uzoru na Opštu regulativu o zaštiti podataka- GDPR, koja se primenjuje u celoj Evropskoj uniji još od maja 2018. godine. U samoj primeni odnosno tome ko podleže ovom zakonu i kako ga se pridržavati bilo je dosta nedoumica. Neke od njih, pogotovo kada je poslovanje kompanija u pitanju, pokušali smo da razjasnimo u razgovoru sa pravnicom Tijanom Žunić Marić.\nBG Heroji otpada\nEU: Do 2021. bez slamčica\nBiH: 15 hiljada novih stabala za Svetski dan šuma\nNjujorška moda: Od otpada do blaga\nSaudijska Arabija postavlja gigantsko solarno polje


Kostić: SANU nije stranka da bi imala političku platformu o Kosovu - Nedeljnik\nKostić: SANU nije stranka da bi imala političku platformu o Kosovu\nNemojte očekivati da Akademija preglasavanjem zauzima zajednički stav o Kosovu i Metohiji. To nije u prirodi Akademije, kaže predsednik SANU\nSANU nije politička stranka pa da ima političku platformu o KiM, već može da ponudi samo mišljenja pojedinaca, kaže predsednik Akademije Vladimir Kostić.\n"Nemojte očekivati da Akademija preglasavanjem zauzima zajednički stav o Kosovu i Metohiji. To nije u prirodi Akademije. Akademija može da ponudi mišljenja pojedinaca, a ona su različita u meri koja je prisutna i u društvu", rekao je Kostić, novinarima komentarišući očekivanja od učešća SANU u unutrašnjem dijlogu o Kosovu.\nOn je dodao da su svi članovi Srpske akademije nauka i umetnosti pojedinačno dužni da kažu svoj stav.\nSANU je, kao institucija od nacionalnog značaja, prihvatila da učestvuje u razgovorima o unutrašnjem dijalogu o KiM, ali da su članovi Izvršnog odbora Akademije dogovorili da se ne prave pojedinačna istupanja, dok svaki član Akademije ne da svoj sopstveni zaključak.\n"Ja se nadam da će u sledećih nekoliko nedelja i u pisanoj formi imati stavove pojedinaca u Akademiji. Akademija nije politička stranka da bi imala političku platformu, ona može samo da ponudi mišljenja pojedinaca", rekao je Kostić.\nUpitan da prokomentariše istupanja pojedinih crkvenih velikodostojnika, mitropolita Amfilohija Radovića, on je rekao da smatra da bi svi trebalo da se strpe i da dijalog ako je "od samog početka zasnovan na međusobniom prebacivanjima, optužbama i podelama, gubi svaki smisao".\nPredsednice SANU-a, Predsednik Srbije je duzan da se prvi izjasni i snosi svoju odgovornost kao sto je svaki predsednik Srbije duzan... Kao da niste odmah prepoznali da pokusava da Vama prebaci tu ulogu...Sada ste shvatili igru manipulatora..\nPredsednik SANU Kostić: "Akademija nije stranka da bi dakla političku platformu o Kosovu"...\nKako stvari stoje danas ne znam,,ali u prehodnom dobu Memorandum,kao delo Akadamije, izazvao je gradjanski rat i raspad Jugoslavije


WTA Brisbane: Zbog povrede povukla se Serena | TopTenis\nWTA Brisbane: Zbog povrede povukla se Serena\nAmerička teniserka Serena Vilijams odustala je od WTA turnira u Brisbanu zbog povrede koju je zaradila u finišu meča sa Bojanom Jovanovski. ...\nAmerička teniserka Serena Vilijams odustala je od WTA turnira u Brisbanu zbog povrede koju je zaradila u finišu meča sa Bojanom Jovanovski.\nSerena je kod vođstva 5:4 u drugom setu iskrenula levi skočni zglob, ali je posle desetominutne pauze i ukazane lekarske pomoći nastavila meč, osvojila svoj servis gem i rezultatom 6:2, 6:4 eliminisala srpsku teniserku.\n"Razočarana sam što se povlačim sa turnira u Brisbanu. Bila sam u bolnici gde su mi lekari posle analize snimka savetovali da ne igram nekoliko dana. Nadam se da ću biti spremna za Australijan Open", rekla je Vilijamsova nakon meča.\nVilijams je u četvrtfinalu trebalo da igra protiv Danijele Hantuhove, pa će Slovakinja bez borbe u polufinale.\npovreda serena wiliams wta brisbane\nTopTenis: WTA Brisbane: Zbog povrede povukla se Serena


Petodnevno novogodišnje slavlje - Vidimo se u Budvi! (FOTO+VIDEO) - Naši u svetu\nPetodnevno novogodišnje slavlje – Vidimo se u Budvi! (FOTO+VIDEO)\nObjavljeno 05/12/18 u 17:30\nOrganizatori su podelili program dočeka 2019. godine u pet zasebnih celina koji će obuhvatiti različite muzičke pravce:od hip-hopa, preko repa, etno i pop zvuka do elektronske muzike i roka.\nTako su Goran Bregović, Marija Šerifović, Jurica Pađen pevač grupe Aerodrom i Zvonimir Đukić Đule obećali su fenomenalan provod putem video-bima dok se popularna pevačica nekadašnje grupe Colonia Indira Forza i Boško Ćirković Škabo iz benda Beogradski sindikat obratili publici lično.\n„Ja kada dođem ja donosim snagu svima, jeste me čuli. To će biti najbolja i najveselija Nova godina, samo treba da otpustite kočnice i donesete jedan lepi osmeh, ostalo prepustite meni i mojoj koleginici Jeleni Rozgi. Zamislite tu kombiniciju Dalmacije i Slavonije kad se spoji sa crnogorskim temperamentom…“, rekla je Indira koja je uživo otpevala delić svoje nove pesme.\nHaradinaj odlučno: Neće biti rata!\nORIO se “VIDOVDAN”: ŠAMPIONKE EVROPE u SRBIJI dočekane kako dolikuje!…\nSnimci iz BEOGRADA obišli SVET: Svetski mediji o velikom uspehu SRBINA! (FOTO, VIDEO)\nIncidenti u novogodišnjoj noći u bečkoj opštini: Uništavali izloge i prozore,…\nPRELEPO: Rode stigle u SRBIJU i donele NOVOGODIŠNJE BEBE! Na svet su došli Strahinja,…


Staro-novo zanimanje: BARISTA - BOŠ Karijera\nStaro-novo zanimanje: BARISTA\nDa li si ti jedna od osoba koja zna šta su arabika i robusta i poznaješ suptilnu razliku u spremanju kapućina, moke, mokaćina i makijata? Da li uživaš u pripremanju kafe i možeš da zamisliš da se time baviš? Ukoliko je odgovor na ova pitanja da, možda je barista pravo zanimanje za tebe!\nOvo zanimanje je u svetu gastronomije postajalo sve traženije i popularnije kako se razvijala kultura ispijanja kafe. Barista je naziv za osobu koja se bavi pripremom i posluživanjem kafe na visokom nivou. Za baristu se može reći da je to vrhunski poznavalac kafe, čiji posao nije nimalo jednostavan i zahteva puno pažnje, strpljenja, vežbe i konstantnog usavršavanja. Pored načina pripreme, barista mora poznavati poreklo i vrste zrna kafe, način prerade, ali i načine slaganja određenih vrsta kafe sa drugim ukusima i začinima. Pored toga, barista mora znati i kako se pripremaju razne vrste alkoholnih i bezalkoholnih koktela sa kafom.\nDa je barista i veoma kreativno zanimanje pokazuje i to da je neophodno poznavanje veštine latte art - umetnosti ukrašavanja kafe penom od mleka, koja pored umetničkog dara pokazuje i sposobnost bariste da napravi savršenu šoljicu kafe.\nRadni dan bariste je veoma dinamičan i ispunjen stalnom interakcijom sa ljudima, podrazumeva dobru koordinaciju, aktivno slušanje kolega i gostiju i dobru koncentraciju. Važno je napomenuti da posao bariste omogućava razvoj preduzetništva i karijere, naime mnogi otvore sopstvene kafeterije, firme za snabdevanje ugostiteljskih objekata kafom ili aparatima, a mnogi razviju nove trendove u ukusima i načinima ispijanja ovog popularnog napitka.\nVeoma je važno da je barista u toku sa trendovima u pripremi kafe koji se sve brže menjaju. Od 2000. godine održava se Svetsko takmičenje barista, a u Srbiji je počelo od 2009 godine. Od tada sve se više obuka i kurseva razvija i kod nas, mada je verovatno da mnogi baristi ne prolaze kroz obuke već uče na radnom mestu od kolega koji im pokazuju osnove posla.\nAko si ljubitelj/ka kafe, kreativan/na i voliš rad sa ljudima možda je ovo zanimanje baš za tebe. Više o ovom zanimanju možeš pronaći i na sledećim linkovima:


Zaštitni pojasevi u organskoj proizvodnji - Domaćinska kuća\nZaštitno-izolacioni pojasevi prvenstveno predstavljaju prostornu izolaciju jedne proizvodne jedinice primenom pojasa biljaka između površina sa organskom i konvencionalnom proizvodnjom. Osnovna svrha ovakvog pojasa je da se spreči uticaj primene sintetičkih sredstava koja se koriste u okruženju organske proizvodnje. Zaštitni pojasevi, u organskoj proizvodnji, se podižu isključivo od jednogodišnjih ili višegodišnjih zeljastih ili žbunastih vrsta jer su one zbog svog habitusa i osobina najpogodnije. Zasnivanje zaštitnih pojaseva može, pored povećanja biološke efikasnosti sistema, i ekonomski da opravda upotrebu ove metode. Očuvanje ovih oblasti kao i uređenje autohtonim biljkama doprinosi očuvanju biodiverziteta i uvećanju staništa korisnih organizama pružajući utočište, gnezda i izvore nektara i polena, a za uzvrat oni pružaju veliku korist samoj proizvodnji. Cilj ovakvog pojasa treba da bude pronalaženje optimalnog prostornog razgraničenja živim pojasom. Zaštitno-izolacioni pojas treba da zauzima rubne delove parcele pod organskom proizvodnjom kako bi se u potpunosti izolovala od okolnih parcela pod konvencionalnom proizvodnjom.\nUvođenje biološki aktivnih biljaka – „biljke prijatelji” u organsku proizvodnju može biti višestruko korisno. Pri tome naročito treba istaći njihovu ulogu u biokontroli štetočina, privlačenjem prirodnih neprijatelja, repelentnim i atraktantnim delovanjem (kao mamci). Jedna od takvih vrsta koja pruža zaštitu usevima je i buvač (Pyrethrum cineraiaefolium Trev). Ova biljka poznata je u narodu i kao buhač, buvara, divlja barutica itd. Sadrži sastojke sa insekticidnim dejstvom koji nisu štetni za čoveka, toplokrvne životinje i biljke, pa zahvaljujući toj osobini nalazi primenu u organskoj poljoprivredi. U okviru bioloških mera koje se sprovode u organskoj proizvodnji u našoj zemlji sporadično se upotrebljava. Modeliranje optimalnog načina korišćenja, imajući u vidu njegovo delovanje i biološke osobine kao i potrebe gajenih biljaka zadatak je struke za naredni period.\nZasnivanje zaštitnih pojaseva začinskim biljem, pored biološke opravdanosti, može i ekonomski da opravda upotrebu ove metode. Potražnja za proizvodima od ovih biljaka u svežem i suvom stanju u stalnom je porastu poslednjih godina, naročito od kada se ova proizvodnja u značajnoj meri obavlja po principima organske proizvodnje\nKoristi podizanja različitih vrsta zaštitnih pojaseva su višestruke\nCvetni pojas čine trake odabranih biljaka cvetnica koje svoju funkciju ostvaruju kroz obezbeđivanje staništa i zaštitu mnogih korisnih organizama. Svoju funkciju ostvaruju stvaranjem okruženja koje privlači organizme koji mogu biti alternativa prouzrokovačima bolesti (umesto da se hrane gajenim biljkama, hrane se biljkama zaštitnog pojasa). Zasnivaju se duž ili unutar polja i obično od mešavine jednogodišnjih biljaka koje cvetaju u različito vreme. Cvetni pojas u fazi cvetanja privlači insekte velikom količinom nektara, a insekti privlače ptice. Kako bi pojas konstantno bio u cvetu seje se mešavina cveća (npr. kamilica, neven, maslačak, facelija…). Proizvođači, koristeći konvencionalne poljoprivredne tehnike, mogu implementirati cvetne pojaseve u svoja gazdinstva i pravilnim održavanjem ih pretvoriti u staništa visoke vrednosti koja će koristiti poljoprivrednoj proizvodnji . Ovakva staništa odnosno pojasevi mogu se zasnivati u proleće ili u jesen.


Kromberg & Shubert izabrao Kruševac zbog radne snage - U Leskovcu Yura već najavljuje širenje - Edukaplus\nKromberg & Shubert izabrao Kruševac zbog radne snage – U Leskovcu Yura već najavljuje širenje\nMenadžment nemačke kompanije Kromberg & Shubert, koja proizvodi kablove za automobilsku industriju, nije izabrao Leskovac za svoju fabriku sa 4.000 radnih mesta zbog kompanije Yura.\nNemci su otišli u Kruševac iako su Leskovčani nudili bolje komunalne uslove jer, kako prenosi Jugmedia, „samo saznanje da će se Yura širiti u narednih 4 do 5 godina, odvratilo je Nemce od investicije, pre svega zbog konkurencije oko radne snage, jer te firme imaju identične proizvodne programe“.\nNjihova praksa je da ne grade fabriku bliže od 80 kilometara od konkurencije.\nPredsednik borda kompanije Kromberg & Shubert sa saradnicima boravio je u Leskovcu dva dana. Obišao je nekoliko lokacija. Pokazalo se, međutim, da Leskovac nema prostor za tako veliku kompaniju koja je tražila 6,5 hektara, pa je ponuđena lokacija Zelena zone, kompletno komunalno opremljena.\nTo je podrazumevalo izmenu PGR-a u najkraćem roku od 6 meseci, a što se tiče zemljišta, ono je kompletirano prilazom, vodom, strujom i kanalizacijom.\nNemci su, rekao je izvor portala Jugmedia, bili oduševljeni prijemom i samim gradom, pa je, čak, predsednik borda izjavio da bi voleo da živi u gradu na Veternici. Ipak, posle nekoliko nedelja stigla je odluka da će svoju fabriku graditi u Kruševcu, a konačna odluka pala je u Vladi Srbije.


“Izjava Sadika Ahmetovića da je premijer Srbije Aleksandar Vučić sam kriv i da je napao sam sebe, najbolje govori o bošnjačkim političarima u BiH”, rekao je Dačić u današnjoj izjavi koje je Ministarstvo spoljnih poslova prosledilo medijima.\nU današnjem saopštenju Dačić podseća da je Vučić otišao u Srebrenicu na njihov poziv i da je država domaćin dužna da brine o njegovoj bezbednosti. Takodje ukazuje da je nekoliko dana kasnije Bakir Izetbegović s Vučićem kao domaćinom prošetao mirno Beogradom i da Srbija nikad ne bi dopustila da se njemu i drugima koji dolaze iz sveta organizuju incidenti i napadi kao što se desilo u BiH.\nDačić se takodje pita da li je moguće da “godinu dana nakon napada i pokušaja ubistva Vučića” za to niko nije odgovarao, i da se čak obustavlja istrage o tome.\n“Sve to je nevidjeni medjudržavni skandal”, navodi Dačić i dodaje da Srbija zato “osnovano sumnja da je reč o režiranom i organizovanom napadu”.


Vila Rea Magda - Polihrono - Balos Travel letovanje 2019\nVila Rea udaljena je 100 m od plaže, nalazi se u mirnom delu Polihrona...\nVila Rea udaljena je 100 m od plaže, nalazi se u mirnom delu Polihrona…\nVila Rea Magda - Polihrono\nLokacija: Vila Rea je starija vila, udaljena oko 100 m od plaže i nalazi se u mirnom delu Polihrona prema Haniotiju. Vila u ponudi ima prostrane četvorokevetne, petokrevetne i petokrevetne dupleks apartmane sa pomoćnim ležajem. Četvorokrevetni apartmani sadrže dve spavaće sobe i izdvojenu kuhinju. Petokrevetni apartmani poseduju dve spavaće sobe i peti ležaj je izdvojen u prostoriji gde je kuhinja ili se peti ležaj i pomoćni ležaj nalaze u kuhinji ili u prostoriji između spavaće sobe i trpezarije. Svi apartmani imaju osnovno opremljenu kuhinju sa trpezarijom, kupatilo, TV, terasu i klima uređaj čije je korišćenje uključeno u cenu najma apartmana, dok je promena posteljine jedanput u toku boravka. U vili postoji mogućnost korišćenja Wi-Fi interneta.\nGPS KOORDINATE: 40°00'58.1"N 23°31'53.6"E\nVila Rea udaljena je 100 m od plaže, nalazi se u mirnom delu Polihrona… Polihrono Polihrono j


Danas kišovito i sa olujnim vetrom, za vikend drugačije vreme - Ozonpress :: internet portal\nKiša koja je u zapadnim predelima počela da pada u ranim jutarnjim satima, sredinom dana zahvatiće celu zemlju.\n„Već popodne i uveče doći će do slabljenja i prestanka padavina, ali ne i razvedravanja. Promenjivo, sa smenom sunca i oblaka i povremenom slabom kišom nastaviće se i narednih dana“, meteorolog Ljubica Gojković.\nJugozapadno strujanje na visini donosi nam nešto topliji vazduh sa Mediterana, Maksimalna dnevna kretaće se od pet stepeni, u Timočkoj krajini, pa do 13 u Loznici.\nU Vojvodini i centralnoj Srbiji očekuje se oko 10 stepeni.\n„Približavanje ciklona činiće da jugoistočni vetar bude u pojačanju. Na jugu Banata i na severu Pomoravlja mogući su i udari olujne jačine, te je Republički hidrometeorološki zavod izdao narandžasto upozorenje na vetar za ove predele. Uveče i tokom noći vetar u slabljenju“, naglašava Ljubica Gojković.\n„U subotu i nedelju prognoziraju se temperature znatno iznad proseka za ovo doba godine. Mestimično će biti i preko 15 stepeni, a vreme promenljivo sa smenom sunčanih i oblačnih perioda, ali i povremenom kišom“, navodi meteorololog.\nU nedelju popodne, kao najava nadolazećeg hladnog fronta sa severozapada, stiže nam naoblačenje i nešto veća količina padavina, a u ponedeljak i zahlađenje.\nNakon prolaska hladnog fronta, Vojvodinu će zahvatiti delimično razvedravanje, a kiša i sneg padaće do kraja dana južno od Kragujevca.\n„Vikend koji je pred nama iskoristite za aktivnosti u prirodi, jer nam početkom naredne nedelje stiže zahlađenje koje će temperaturu spustiti za više od pet stepeni u celoj zemlji“, savetuje Gojković.


Humanitarna žurka "Slatkiš za osmeh" – RTVSANTOS\nTagged: bolnica, deca, humanitarna akcija, slatkiš za osmeh, Subotnje zagrevanje\nEkipa radijske emisije “SUBOTNJE ZAGREVANJE”, koju možete slušati svake subote na talasima Santos radija u terminu od 18 do 20 časova, u saradnji sa lokalom Kuća Dobre Rakije inicirala je ideju za humanitarnu žurku pod nazivom “SLATKIŠ ZA OSMEH”.\nŽurka će se održati u petak 07. marta sa početkom u 22h u Kući Dobre Rakije, a na ulazu će biti postavljena kutija u koju će gosti lokala, po sopstvenoj želji ubaciti slatkiše po izboru koji će obradovati mališane na dečijem odeljenju Opšte bolnice Đorđe Joanović u Zrenjaninu.\nNenad Markov i Marko Stjepanović u izjavi za naš portal kažu da osmeh nema cenu i da se nadaju da će mali znak pažnje obradovati najmlađe sugrađane koji su na lečenju u zrenjaninskoj bolnici. Ističu i da je ovo prva u nizu akcija ovakvog tipa, uz konstataciju da svest o društvenoj odgovornosti ne sme da spava.\nAkciju su podržali taksi udruženje TAXI PLUS i DM ARTS.\nPrevious Post: Uhapšen lažni radnik Elektrodistribucije koji je varao ljude\nNext Post: Konvencija SPS-PUPS-JS, održana pred 2500 ljudi u hali Medison


20.000 korisnika na portalu i aplikaciji e.Sanduče\nObjavljeno: Mart 24, 2021\nInteresovanje za bezbedno elektronsko plaćanje računa na mobilnoj aplikaciji i portalu e.Sanduče raste svakodnevno, a u ovom trenutku više od 120.000 zadovoljnih korisnika veoma brzo, lako i sigurno plaća elektronski račune objedinjene naplate samo jednim klikom platnim karticama, bilo kada i sa bilo kog mesta, bez dodatnih troškova.\nElektronski servis za dostavu i plaćanje računa e.Sanduče štiti korisnike od izloženosti virusu COVID 19 i omogućava im da plaćaju svoje redovne račune, reprograme, utuženja i opomene bez odlaska na šaltere platnih institucija i bez čekanja u redovima. Nakon svake uplate korisnik putem mejla dobija potvrdu o uspešnosti izvršene transkacije. Bezbedno elektronsko plaćanje računa moguće je samo jednim klikom Visa, Dina, Mastercard, Maestro, American Express, kao i platnim karticama izdatim u inostranstvu, a platforma takođe omogućava precizan uvid u arhivu računa i analitiku realizovanih uplata.\nElektronska dostava računa na mobilnoj aplikaciji i portalu e.Sadnuče korisnicima se vrši odmah nakon fomiranja zaduženja, već od 1. dana u mesecu i ona utiče na zaštitu životne sredine zbog smanjenja broja fizičkih računa koji se dostavljaju korisnicima, pri čemu doprinosi racionalnoj upotrebi resursa jer se smanjuju troškovi štampe računa. U cilju zaštite životne sredine, korisnicima je omogućeno da brzo i lako u glavnom meniju isključe slanje štampanih računa na kućnu adresu.\nPodsećamo da se mobilna palikacija e.Sanduče za platforme iOS i Android, veoma brzo i lako preuzima na Google Play i App store. Takođe, omogućili smo korisnicima unikatan i jedinstven QR kod za besplatno preuzimanje aplikacije, koji je istaknut na računu.\nZa sve dodatne informacije o platformi e.Sanduče korisnicima je na raspolaganju Besplatan pozivni centar 0800 011 018 za pozive iz svih fiksnih mreža, broj 011/395-44-20 za pozive iz mobilnih mreža i e-mail adresa esanduce@infostan.rs .


Stalno NATO vijeće odobrilo slanje još četiri bataljona vojnika iz sastava SFOR-a na Kosovo - 2004-03-19\nAmbasadori Sjevernoatlantskog vijeća su se i danas okupili u sjedištu Alijanse u Briselu, kažu izvori bliski Savezu. Povod okupljanju je alarmantna sigurnosna situacija na Kosovu, zbog koje su već upućene dodatne snage mirovnoj misiji KFOR-a.\nDanas je u briselskom sjedištu NATO saopšteno da je Stalno NATO vijeće odobrilo slanje još četiri bataljona vojnika iz sastava SFOR-a na Kosovo, koji su do sada bili u stanju pripravnosti. To predstavalja ojačanje KFOR-a za oko 600 vojnika.\nNa terenu se, prema raspoloživim informacijama, već nalazi oko 150 britanskih vojnika, prethodnice ranije najavljenog pojačanja koje ukupno broji 750 pripadnika jedinica za posebne namjene britanske vojske, koji su se pridružili američkim i talijanskim vojnicima iz misije SFOR-a u Bosni i Hercegovini.\nNjemačka će na Kosovo poslati dodatnih 600 vojnika, najavljeno je u Ministarstvu odbrane u Berlinu. Prema riječima ministra odbrane, Petera Strucka, dodatni kontigent vojnika Bundeswera bi trebao pomoći smirivanju nasilja na Kosovu.\nPlanirano je da dodatne trupe počnu sa raspredjivanjem na terenu već u subotu, podižući njemačko učešće u misiji KFOR-a na 3.800 vojnika.\nUz ovo, i Francuska će poslati dodatne snage na Kosovo, izjavio je danas francuski ministar odbrane Missel Aliot Mari . On je rekao da će oko 400 novih vojnika još tokom dana stići u Prištinu iz vojne baze u francuskom gradu Tuluz i pomoći napore Alijanse da pod kontrolu stavi situaciju na Kosovu.


PIKSI EKSKLUZIVNO ZA KURIR: Gospodo iz Superlige Evrope, pa niste vi izmislili 137\t850\ngotovo ispali iz trke za plasman na mundijal\nNenad Kis\t 29.03.2021. 11:36h\nKapiten fudbalera Republike Irske Šejmus Kolman kaže da ceo tim treba da bude sramota posle poraza na svom terenu od Luksemburga 0:1 u drugom kolu kvalifikacija za plasman na Svetsko prvenstvo u Kataru 2022.\n"Bila je to užasna noć za sve nas, sramotna noć za nas internacionalce. Ali tako je kako je. Izgubili smo kod kuće od Luksemburga sa 1:0. To ne znači da ih ne poštujem. Očigledno je da su napredovali", rekao je Kolman.\nDefanzivac Evertona kaže da je svestan da će plasman na Mundijal u Kataru 2022. biti teško ostvariti.\n"Da li smo očekivali da pobedimo? Ne znam kakav je bio mentalni sklop ostalih igrača, u mojoj glavi sigurno nije bilo tako nešto, a voleo bih da nije bilo ni kod drugih, pre svega to da ćemo dobiti meč automatski. Moramo da se suočimo sa olujom i pokušamo da preokrenemo situaciju. Biće teško, kritikovaće nas, ali mislim da će to biti zaslužene kritike".\nOn je dodao i da selektor Stiven Keni uživa poverenje igrača. Kurir sport\nČEKA LI RONALDA KAZNA: Napuštanje terena Marakane i bacanje kapitenske trake zbog nepriznatog gola i dalje tema broj 1 VIDEO\nRAJEVAC ODUŠEVLJEN PIKSIJEVIM PLANOM B: Sjajna reakcija selektora na poluvremenu!\nŠVAJCARSKE MUKE SA GOLOVIMA: Italijani se prošetali kroz Sofiju VIDEO\nŠejmus KolmanRepublika Irskafudbal


Britanski glumac Benedikt Kamberbač, koji se proslavio ulogom detektiva Šerloka Holmsa u istoimenoj seriji Bi-Bi-Sija, venčao se na Dan zaljubljenih s verenicom Sofi Hanter, piše Dejli telegraf.\nDevedesete su bile i prošle, a svi se sećaju grupe "Mobi Dik" i njihovih vrcavih pesama. Ipak, njima nisu bile samo pesme vrcave...\nIZMUČENA, SUICIDNA I NESREĆNA Nakon 13 godina pogrešnog lečenja, pobegla u Ameriku, promenila ime i izbrisala prošlost\nPEVAČICE GRUPE FLEJM Glorija je izvršila samoubistvo, Arijana je imala osam operacija grudi, i evo kako sada izgleda!\nGrupa Flejm devedesetih je doživela veliku popularnost, pre svega zahvaljujući hit balati "Pučina", a pevačice ovog sastava bile su Arijana Katavić i Glorija Sangare.\nZA NJU NE POSTOJE PREPREKE Nataša Kovačević uživa na plaži\nSrpska košarkašica Nataša Kovačević iskoristila je pauzu od profesionalnalnih obaveza te je sa prijateljicama otišla na odmor u Grčku.\nOvo su srpski "Seranovi"\nSnimanje domaće serije "Sinđelići", po uzoru na španske "Seranove", uveliko traje, a produkcijska kuća "Emoušn" objavila je fotografiju na kojoj se vide Boris Komnenić, Voja Brajović, Milena Dravić i drugi članovi glumačke ekipe.


Međunarodni dan migranata: U Srbiji ih trenutno ima više od 4.000\nLjudi su se od davnih vremena kretali u potrazi za novim šansama i boljim životima, kaže generalni sekretar UN\nVesti 18.12.2017. - 10:47h Autor: Beta\nMeđunarodni dan migranata, 18. decembar, biće obeležen danas, a ove godine posvećen je bezbednosti migranata, najavile su Ujedinjene nacije.\nPrema procenama UN, u svetu danas ima oko 258 milona migranata, a tema ovogodišnjeg Međunarodnog dana migranata biće "Bezbedne migracije u svetu koji se kreće".\nIzazovi i teškoće migracija širom sveta zahtevaju veću saradnju i zajedničku akciju zemalja i regiona, ocenjuje se u saopštenju UN i dodaje da ta organizacija ima značajnu ulogu u uspostavljanju novih dijaloga i veza.\nGeneralni sekretar UN Antonio Gutereš poručio je da međunarodna zajednica priznaje doprinose i slavi životnu snagu migranata koji dokazano donose ekonomske, društvene i kulturne dobrobiti svim društvima.\nU poruci povodom Međunarodnog dana migranata, Gutereš je naveo da "neprijateljski stav prema migrantima nažalost raste širom sveta" i da je solidarnost s njima potrebnija nego ikad.\n"Migracije su uvek bile među nama. Ljudi su se od davnih vremena kretali u potrazi za novim šansama i boljim životima. Klimatske promene, demografska situacija, nestabilnost, sve veća nejednakost i težnje za boljim životom, znači da će (migracije) i dalje postojati", naveo je Gutereš.\nGeneralna skupština UN usvojila je 19. septembra 2016. godine Njujoršku deklaraciju o izbeglicama i migrantima, koja reafirmiše značaj međunarodnog režima njihove zaštite i predstavlja obavezu članica UN da ojačaju i prošire mehanizme zaštite ljudi koji migriraju.\nKako se dodaje, Deklaracija utire put usvajanju dva nova globalna dogovora u 2018. godini, o izbeglicama i o bezbednim i redovnim migracijama.\nMeđunarodni dan migranataMigrantiSvetMigracijeBolji život


Uprava carina - Blic Online\nDEVIZE OKO STRUKA I ISPOD SEDIŠTA Zaplenjena velika količina deviza na Horgošu i Gradini\nDrugačiji način obračunavanja i plaćanja akcize na jaka alkoholna pića primenjivaće se od danas, saopštila je Uprava carina. To znači da će biti izjednačen poreski tretman svih jakih alkoholnih pića, što je utvrđeno izmenom Zakona o akcizama čija primena počinje sutra, a koja je doneta radi postepene harmonizacije sa akciznom politikom i standardima Evropske unije.\nPUNE KUTIJE FIRMIRANE GARDEROBE Carinici sprečili dva pokušaja šverca odeće preko granice, zaplenjeni komadi poznatih svetskih brendova\nCarinici se na graničnim prelazima često suočavaju sa pokušajima šverca najrazličitije robe među kojom je uvek aktuelna garderoba, a posebno na prelazu iz jedne sezone u drugu. Tako su u poslednja dva dana sprečena dva pokušaja krijumčarenja odeće kako originalnih marki, tako i onih u čiju se originalnost sumnja.\n"ISPARILO" 10 TONA ELEKTRO-OPREME Krivcima preti kazna do 600.000 dolara\nSkoro deset tona elektro-opreme, čija je vrednost prema fakturi oko 150.000 dolara, nestalo je iz magacina u Dobanovcima, gde je trebalo da bude do konačnog carinjenja.\n44.000 EVRA PALO NA CARINI Bračni par iz Nemačke pokušao da prošvercuje devize\nUprkos stalnim apelima Uprave carina da se iznosi veći od 10.000 evra moraju prijaviti prilikom prelaska granice, na ulazu u zemlju, carinici gotovo svakodnevno otkrivaju neprijavljene devize, saopšteno je iz Uprave carina, uz upozorenje da tako putnicikoji to čine rizikuju gubitak novca zbog nepoštovanja propisa.


Za bezbednost dece u saobraćaju svi zajedno | Lokal | Vesti\nRTV Pančevo Lokal Za bezbednost dece u saobraćaju svi zajedno\nZa bezbednost dece u saobraćaju svi zajedno\nPANČEVO, 5. oktobar 2017. (TV Pančevo) - Po drugi put Grad Pančevo i Odeljenje za saobraćaj, u saradnji sa Mašinskom školom, organizovali su akciju "Za bezbednost dece u saobraćaju svi zajedno". Osnovni cilj je da se odrasla lica informišu na koji način da zaštite najmlađe u saobraćaju, bilo da su pešaci, biciklisti ili putnici u kolima.\nOsnovni cilj akcije "Za bezbednost dece u saobraćaju svi zajedno" je da ukaže na bezbednost dece u saobraćaju kao najranjivije kategorije, bilo da su pešaci, biciklisti ili su putnici u kolima. Učenici Mašinske škole delili su odraslima flajere u kojima se nalaze kratka uputstva, odnosno podsetnik za odrasle o ponašanju u saobraćaju, jer samo ako damo dobar primer može se očekivati da će ga deca slediti, kaže Mišo Marković, član Gradskog veća zadužen za za stambeno–komunalne poslove i saobraćaj.\n- Za našu decu moramo da damo najbolji primer kako se poštuju saobraćajni propisi. To je najvažnije jer deca uče od nas. Ako mi prelazimo na crveno, ne vezujemo pojas, neće ni dete naučiti. Deca nas kopiraju u svemu pa tako i u saobraćaju - rekao je Mišo Marković, član Gradskog veća.\nAkciju "Za bezbednost dece u saobraćaju svi zajedno" organizovalo je odeljenje za saobraćaj Gradske uprave, u saradnji sa Republičkom agencijom za bezbednost u saobraćaju i Mašinskom školom. Kako je kazala Ivana Pejčić, profesorka saobraćajne grupe predmeta u Mašinskoj školi, neophodno je da se deci u najranijem dobu prenesu sva potrebna znanja u vezi saobraćaja, da bi se ta znanja proširivala tokom školovanja.\n- Po planu i programu imaju predmet "Bezbednost u saobraćaju". Akcenat stavljamo na realne situacije i probleme u saobraćaju - istakla je Ivana Pejčić iz Mašinske škole Pančevo.\nTokom prošle godine, u Pančevu nijedno dete nije stradalo u saobraćajnim nezgodama, ali je, prema rečima Srđana Polovine iz gradskog Odeljenja za saobraćaj, bilo povređene dece.\n- Statistika za stradale u saobraćaju je takva da nemamo poginulih mlađih od 15 godina. Ali uvek se javljaju i saobraćajne nezgode sa povređenim licima. Želimo da nastavimo trend da nema poginule dece, a da se smanji broj povređenih na najmanju moguću meru - objasnio je Srđan Polovina iz Odeljenja za saobraćaj.\nDeca su najranjivija kategorija učesnika u saobraćaju. Ako ih mi kao stariji ne naučimo i ne pokažemo om šta je ispravno dok su mali, stečene navike se veoma teško menjaju.


Radio televizija Srbije (RTS) nije izabrala novog generalnog direktora, jer prilikom odlučivanja nijedan od dva kandidata koja su bila u najužem krugu, nisu dobili dvotrećinsku većinu glasova članova Upravnog odbora te medijske kuće. Tim povodom Prvanović je uputio otvoreno pismo zaposlenima na RTS-u.\nPrvanović je rekao da bi, poput prošlogodišnje blokade Rektorata, nešto slično trebalo da se desi na RTS-u ili svuda gde se krše zakoni.\n„Na RTS-u se zakoni krše unazad ko zna koliko godina, počev od kršenja Ustava od strane rukovodstva jer je članom 50. zabranjena cenzura, članom 51. građanima garantovano pravo na informisanje u vezi sa svim pitanjima od javnog značaja. Te dve ustavne odredbe se ne poštuju na RTS-u“, ocenio je Prvanović.\nDodaje da se ne poštuje ni Zakon o javnim medijskim servisima koji obavezuje Javni servis da obezbedi istinito i potpuno informisanje građana što oni, kaže, ne čine.\n„Takođe, zabranjuje im služenje interesima političke ili bilo koje druge organizacije, što nije slučaj kad je reč o RTS-u. Dakle, krše se zakoni, rukovodstvo RTS-a ne samo da to toleriše nego čak mislim da i rukovodi time“, rekao je on.\nPrema njegovim rečima, Upravni odbor je bio dužan da razreši dužnosti direktora i glavnog i odgovornog urednika čim su primetili da se zakoni krše.\nPrvanović smatra da zaposleni na RTS-u treba da se ugledaju, između ostalog, na kolege iz Belorusije odnosno da „ustanu u odbranu zakonitosti protiv rukovodstva koje ih krši“.\nDirektor RTS-a Dragan Bujošević RTS Slobodan Prvanović\n← Telekom: Kompaniju pokušava da uruši interesni lobi na čelu sa tajkunima Đilasom i Šolakom\nUNS na godišnjici otmice Slavuja i Perenića: Sloboda profesije zavisi od rasvetljavanja ubistva novinara →


33. DANI MUZIKE – SERIOZNA KULTURA PO KOJOJ JE NOVI DRUGAČIJI – Radio Herceg Novi\n11. Novembar, 2019 8:31 pm\nHomeEPK33. DANI MUZIKE – SERIOZNA KULTURA PO KOJOJ JE NOVI DRUGAČIJI\nprije 3 godine nema komentaraBoris KraljevićDani muzikeMilena LučićMilina KovačevićStevan KoprivicaTamara Lepetić\nOd 10. do 20. jula na 33. Danima muzike – šest koncerata, nastup 15 umjetnika iz 10 država Evrope, Azije, Kine i Amerike.To je okosnica ovogodišnjeg međunarodnog festivala koji pripada serioznoj kulturi, vrhunskim dometima u ozbiljnoj muzici – rekao je na konferenciji za novinare Stevan Koprivica, direktor Herceg festa koji je producent festivala.\nO programu 33. Dana muzike, govorio je direktor, pijanista Boris Kraljević, ocijenivši da su godine u kojima se Festival razvijao bile različite, ali su uvijek preovladavali značajni, pa i vrhunski sadržaji, a Herceg Novi bio mjesto u kojem su se susretali i upoznavali stvaraoci iz cijelog svijeta, pokazujući da su organizatori i autori „Dana muzike“ bili na dobrom putu. To, prema Kraljevićevim riječima, dokazuje i činjenica da su se umjetnici vraćali u Herceg Novi da ponove i dopune doživljene utiske, razmijene iskustva i programe, čuju nova djela i drugačija tumačenja. Tako ćemo i ovog jula ugostiti, pored novih, i neke od ranijih muzičara, jer upravo mobilnost umjetnika i ideja, uz to i raznovrsnost i preplitanje programa i izvođača, predstavljaju ono na čemu počiva kreativna vizija organizaciono – umjetničkog tima Festivala, rekao je Kraljević.\nTokom festivala čućemo, informisao je Kraljević, poljski gudački trio Prima vista, flautistkinju Hanđong Park iz Južne Koreje, oboistu Alberta Ćesaraća iz Italije, Aleksandra Neustrojeva koji predstavlja Rusiju i Švajcarsku, te pijanistkinju Mariju Vutrih Savićević, porijeklom Novljanku koja sada radi u Srbiji i Švajcarkoj, iz Portugala će stići flautista Luiš Mireles i pijanistkinja Marija Hoze Souza Guedes, a iz Češke jedan od vodećih evropskih pijanista Ivo Kahanek.\nU finišu festivala, po dobroj tradiciji publiku čeka koncert Borisa Kraljevića i gudačkog kvarteta Ars Longa koji čine muzičari iz Srbije, Čilea i Njemačke. Kraljević dodaje da su u razdoblju od preko tri decenije, „Dani muzike“ uspjeli da se uobliče u specifičan i prepoznatljiv ciklus kamerne muzike, i shodno mogućnostima i vremenu, svaki put nudili nove, drugačije, ali uvijek kvalitetne koncerte.\nŠta bi još htjeli da prezentuju publici – Kraljević je ovako objasnio: ako bismo nabavili još jedan koncertni klavir voljeli bismo da čujemo i simfonijski orkestar na Danima muzike, ali možda to ostvarimo već naredne godine.\nMilena Lučić predsjednica festivalskog savjeta – uvjerena je da će Dani muzike doprinijeti ostvarenju priželjkivane laskave titule – Herceg Novi evropska prijestonica kulture, a slično uvjerenje dijeli i sekretarka Sekretarijata za kulturu Tamara Lepetić.\nGeneralni pokrovitelj festivala je Opština Herceg Novi, u finansiranju učestvuje i Ministarstvo kulture, sponzor je Hungest hotel san rizort, a producent Herceg fest . Za festival je obezbjeđeno 23 hiljade eura, 15 je učešće Opštine, osam hiljada Ministarstva kulture a računa se i na prihod od ulaznica koje imaju simboličnu cijenu od dva eura– objasnila je Milina Kovačević, članica festivalskog organizacionog tima. Svi koncerti biće organizovani u Dvorani Park svakog drugog dana od 10. jula a početak je u 21 i 30.\nTagovi:Boris KraljevićDani muzikeMilena LučićMilina KovačevićStevan KoprivicaTamara Lepetić